title: Paul’s Boutique

text: What Comes Around


title: Paul’s Boutique

text: Shadrach


title: Paul’s Boutique

text: B-Boy Bouillabaisse


title: Paul’s Boutique

text: 01. 59 Chrystie Street


title: Paul’s Boutique

text: 02. Get on the Mic


title: Paul’s Boutique

text: 03. Stop That Train


title: Paul’s Boutique

text: 04. Year and a Day


title: Paul’s Boutique

text: 05. Hello Brooklyn


title: Paul’s Boutique

text: 06. Dropping Names


title: Paul’s Boutique

text: 07. Lay It on Me


title: Paul’s Boutique

text: 08. Mike on the Mic


title: Paul’s Boutique

text: 09. A.W.O.L.


title: Purjemolli

text:
Purjemolli ("Poecilia velifera") on hammaskarppeihin kuuluva kala, mustamollin ja miljoonakalan sukulainen. Lähisukulaista "Poecilia latipinna" on myös kutsuttu purjemolliksi. Ne voi erottaa toisistaan laskemalla selkäevän ruotojen määrän: latipinnalla 12-14, veliferalla 18-19. Poecilia-lajit myös risteytyvät keskenään.
Purjemolli on isompi kuin useimmat hammaskarpit, se kasvaa 10–15 senttimetriä pitkäksi. Varsinkin koiraan selkäevä kohoaa komeana purjeena. Purjemollista on useita värimuotoja, kuten vihreä, keltainen, musta ja pilkullinen — osa näistä on risteymiä.


title: Purjemolli

text: Purjemolleja tavataan makeassa ja murtovedessä Keski-Amerikassa ja Jukatanin niemimaan rannikoilla.


title: Purjemolli

text: Kala on rauhallinen ja sopii muidenkin lajien seuraan, kunhan nekin kestävät kovaa, emäksistä vettä. Purjemolleja suositellaan pidettäväksi haaremeissa, joissa on yhtä koirasta kohti muutamia naaraita. Liian pienessä altaassa kala jää pieneksi eikä koiraalle kehity purjetta. Lisääntyminen kotiakvaariossa ei onnistu yhtä usein kuin muilla molleilla.


title: Purjemolli

text:
Purjemolli syö sekaruokaa johon pitää kuulua myös kasviksia. Veden pitää olla kovaa, ja vaikka aikuisia kaloja voidaan pitää makeassa vedessä, poikasten syntyminen vaatii usein murtovettä.
Lämpötilaksi suositellaan 24–28 °C, veden kovuudeksi 20–30 °dH ja happamuudeksi pH 7,5–8,5.


title: Momo (romaani)

text: Momo: Merkillinen tarina harmaista herroista ja tytöstä joka antoi ihmisille takaisin ajan () on Michael Enden kirjoittama fantasiaromaani, jonka saksankielinen alkuteos julkaistiin vuonna 1973. Kirjan suomennos ilmestyi 1977. Momosta on tehty myös elokuvia, äänikirjoja ja näytelmiä.


title: Momo (romaani)

text: Kirja kertoo Momo-nimisestä tytöstä, joka asuu antiikinaikaisen amfiteatterin raunioilla. Momolla on eräs ominaisuus: hän osaa todella kuunnella muita, kun heillä on huolia. Momo ja hänen ystävänsä huomaavat pian, että ihmisillä ei olekaan enää aikaa mihinkään. He saavat selville, että syy on aikaa varastavien harmaiden herrojen. Eräänä iltana Momo löytää Kassiopeia-nimisen kilpikonnan, joka vie hänet mestari Horan, ajan herran luo. Mestari Horan ja Kassiopeian avulla Momo taistelee harmaita herroja vastaan ja onnistuu palauttamaan ihmisille sen kaiken ajan, jonka harmaat herrat olivat heiltä riistäneet.


title: Neurotyypillinen

text: Neurotyypillinen (tai NT) on autismin kirjon ihmisten käyttämä neologistinen nimitys ihmisille, joilla ei ole neurologista poikkeavuutta. Vaikka termiä käyttivät alun perin autismin kirjon ihmiset, sitä käyttävät nykyisin myös muut neurologisesti poikkeavat ihmiset, heidän läheisensä sekä koulutuksen ja lääketieteen ammattilaiset. Englannissa kansallinen autismijärjestö "National Autistic Society" suosittelee "neurotypical" -termiä käytettäväksi myös tiedotusvälineissä.


title: Neurotyypillinen

text: Neurotyypillinen ihminen vastaanottaa koko ajan informaatiota kaikkien aistikanaviensa kautta, prosessoi ja pystyy hoitamaan yhtä aikaa useita erilaisia asioita, tiedostaa omat tarpeensa ja huomioi lähistöllä olevien ihmisten toiveet kysymättäkin, sekä pystyy kommunikoimaan ympäristönsä kanssa pelkän katsekontaktin avulla. Neurotyypillisen ei tarvitse miettiä näitä sosiaalisen kanssakäymiseen liittyviä rutiineja, sillä ne sujuvat lähes automaattisesti toisin kuin autismin kirjon ihmisellä, jonka vuorovaikutustaidot voivat olla vajavat.


title: Neurotyypillinen

text: Toisaalta myös autistisen yksikanavaisuudessa on usein vahvuuksia neurotyypillisyyteen verrattuna. "Viistolla pinnalla" -blogin mukaan "intohimoinen keskittyminen yhteen asiaan mahdollistaa hyvin perinpohjaisen erikoistumisen", jonka kautta moni on löytänyt ammatin, ystäväpiirin, puolison tai paikan maailmassa. Monella maailmanmaineeseen nousseella henkilöllä on todettu jokin autismin kirjon "häiriö", etenkin tieteissä ja taiteissa. Erilaiseen synnynnäiseen temperamenttiin liittyvät ominaisuudet voivat olla heikkouksia tai vahvuuksia sen mukaan, miten niiden kanssa eletään.


title: The Raging Wrath of the Easter Bunny

text: The Raging Wrath of the Easter Bunny on vain nauhalla julkaistu omakustannealbumi yhtyeeltä Mr. Bungle. Nykyään se on harvinainen keräilijöiden kiinnostuksen kohde. Sen miksasi yhtyeen kitaristi Trey Spruance pääsiäisen aikaan 1986. Nauhoitteella voi kuulla Mr. Bunglen juuret death metal -yhtyeenä, mutta kuultavissa on jo viitteitä yhtyeen tulevasta musiikillisesta suuntautumisesta: "Hypocrites" yhdistää elementtejä heavy metalista ja osia "La Cucarachasta" sekä Peter Gunnin teemakappaleesta, kun taas kappale "Evil Satan" luokiteltaisiin funk rockiksi.


title: The Raging Wrath of the Easter Bunny

text: Mr. Bungle pyrki yhdistämään albumin laulut loppumedleyksi esiintyessään.


title: The Raging Wrath of the Easter Bunny

text: Albumin nimi juontaa juurensa aikaan, jolloin albumia miksattiin (siis pääsiäiseen) ja albumin genreen (death metalliin).


title: The Raging Wrath of the Easter Bunny

text:
A-Puoli
B-Puoli


title: Ēriks Rags

text: Ēriks Rags (s. 1. kesäkuuta 1975 Ventspils) on latvialainen keihäänheittäjä. Hänen ennätyksensä on 86,47 m, jonka hän heitti Lontoossa vuonna 2001. Ragsin uran paras arvokisasijoitus on neljäs sija EM-kilpailuissa 2002. Hän on myös kaksinkertainen universiadivoittaja, vuosilta 1999 ja 2001.


title: Ēriks Rags

text: Lähde: IAAF


title: Vicky

text: Vicky on suomalaisen iskelmälaulaja Vicky Rostin debyyttialbumi. Se julkaistiin vuonna 1975.


title: Āzārbāyjān-e Gharbī

text: Āzārbāyjān-e Gharbī eli Länsi-Azerbaidžan (; ; ) on Iranin provinssi valtion luoteisosassa Irakin ja Turkin rajalla. Provinssi on laajudeltaan 39 487 neliökilometriä ja asukkaita siellä on vuonna 2007 arviolta 3 074 414 .


title: Āzārbāyjān-e Gharbī

text: Provinssi on jaettu edelleen 14 piirikuntaan. Provinssin pääkaupunki on Urmia.


title: Āzārbāyjān-e Gharbī

text: Āzārbāyjān-e Gharbī sijaitsee vuoristoisessa maastossa ja Zagros-vuoristo levittäytyy luoteesta kaakkoon . Lumipeittoisten huippujen sulamisvesi muodostaa useita jokia, jotka ovat saaneet aikaan kolme merkittävää allasta. Tunnetuimmasta näistä sijaitsee Urmiajärvi, joka on suurin järvi kokonaan Iranin alueella.


title: Āzārbāyjān-e Gharbī

text: Provinssin historia ulottuu kuudennelle vuosituhannelle ennen ajanlaskun alkua. Tuolta ajalta on löytynyt todisteita Teppe Hasanlun arkeologiselta alueelta, josta on kotoisin myös kuuluisa "kultainen vaasi". Muita merkittäviä arkeologisia kohteita ovat Teppe Hajifiruz, josta on löytynyt maailman vanhimmat jäänteet viinistä, Gooy Teppe ja zarathustralaisuuden pyhä paikka Takht-i Suleiman.


title: Āzārbāyjān-e Gharbī

text: Urmiajärven alue oli esihistoriallisena ja vanhana aikana sivilisoituneen Mesopotamian reuna-aluetta ja siten sinne syntyi jo varhain kauppaa ja asutuskeskuksia. 3. vuosituhannella hurrilaisten alue ulottui tänne. Myöhemmin Urartun mahtava kuningaskunta laajeni Vanjärven ympäristöstä tänne joskus 700-luvulla eaa, jolloin Assyria oli suuri valtio etelässä. Mannaealaiset rakensivat Urmiajärven rannoille kuningaskuntansa, jonka keskus oli Hasanlu järven etelärannalla. Mannaealaisten kuningaskunta päättyi Matiani-valloitukseen. Matienilaiset olivat ehkä skyyttejä, kimmerialaisia tai muita vastaavia indoeurooppalaisa ratsastajakansoja.


title: Käthe Gold

text: Käthe Gold (11. helmikuuta 1907 – 11. lokakuuta 1997) oli itävaltalainen näyttelijä.


title: Käthe Gold

text: Gold syntyi Wienissä, työskenteli vuodet 1932–1944 Berliinissä ja muutti sitten Zürichiin. Palattuaan vuonna 1947 Wieniin hän sai töitä Burgtheaterista. Hän kuoli Wienissä 90-vuotiaana.


title: Käthe Gold

text: Gold tuli tunnetuksi varsinkin lavalta; hän esiintyi muiden muassa sellaisissa klassikoissa kuin "Faustissa", "Hamletissa" ja "Nukkekodissa". Hän esiintyi myös elokuvissa ja televisiossa, esimerkiksi vierailijana sarjassa "Komissaari".


title: Bowel of Chiley

text: Bowel of Chiley on Mr. Bungle -yhtyeen kasettijulkaisu. Se on harvinainen keräilykohde. Alkuperäistä omakustannejulkaisua on vaikea löytää, mutta albumi julkaistiin uudestaan vuosina 1991 ja 1997. Nauha oli tarkoitettu annettavaksi konserttien järjestäjille mainostamaan yhtyettä ja keikkojen saamiseksi. Bowel of Chiley on Bunglen ensimmäinen julkaisu, joka oli CD muodossa.


title: Bowel of Chiley

text: Musiikki levyllä on melko lailla erilaista kuin millään muilla Mr. Bunglen julkaisuilla. Vaikutteita on skasta, swingistä, speechistä ja funkista.


title: James Bond Junior

text: James Bond Junior on vuonna 1991 valmistunut 65-osainen piirrossarja.


title: James Bond Junior

text: Sarja kertoo James Bond Junior -nimisestä nuoresta agentista, joka selvittää erilaisia mysteerejä. Sarjan hahmo perustuu pääosin vuonna 1967 ilmestyneeseen "003½: The Adventures of James Bond Junior" -teokseen.


title: James Bond Junior

text: Suomessa sarjaa on esitetty vuosina 1993–1994 suomenkielisellä tekstityksellä MTV3-kanavalla "Harlekiini-klubi"-ohjelman yhteydessä. Ensiesityksen jälkeen sarjaa ei ole esitetty toistaiseksi uusintana.


title: James Bond Junior

text: Sarjasta on julkaistu videopelit Nintendo Entertainment System- ja Super Nintendo Entertainment System -pelikonsoleille. Muita julkaisuja ovat muun muassa sarjakuvalehdet ja VHS-kasetit.


title: Wolfgang Ambros

text: Wolfgang Ambros (s. 19. maaliskuuta 1952) on itävaltalainen laulaja-lauluntekijä. Hän on 1970-luvulla yleistyneen saksankielisen austropop-genren pioneereja.


title: Wolfgang Ambros

text: Ambros tunnetaan "Da Hofan", "Schifoanin", "Es lebe der Zentralfriedhofin" ja "Zwickt's min" kaltaisista lauluista. Hänen musiikissaan yhdistyvät popin, rockin ja toisinaan bluesin vaikutteet.


title: Wolfgang Ambros

text: Ambros on muun tuotantonsa ohessa julkaissut kolme coveralbumia Bob Dylanin, Tom Waitsin ja Hans Moserin lauluista. Hän on lisäksi tehnyt yhteistyötä muiden muassa André Hellerin ja Friedrich Guldan kanssa.


title: Wolfgang Ambros

text: Ambros vaati keväällä 2007 korvauksia itävaltalaismedian väitettyä hänen sairastavan maksasyöpää; todellisuudessa laulajalegendalla oli todettu hyvän paranemisennusteen eturauhassyöpä.


title: Niin se on, poijaat!

text: Niin se on, poijaat! on Ossi Elstelän ohjaama suomalainen mustavalkoelokuva vuodelta 1942.


title: Niin se on, poijaat!

text: Elokuvan työnimenä oli "Niin se on poijjaat...!" ja elokuvajulisteissa oli käytetty muotoa "Niin se on poejat !".


title: Niin se on, poijaat!

text: Vili Vesterinen soittaa elokuvan eräässä kohtauksessa kansansävelmää "Säkkijärven polkka". Sanat muutamiin esitettyihin lauluihin sanoitti Reino Palmroth (Palle).


title: Niin se on, poijaat!

text: Aikakauden stand up -koomikko Einari Ketolan rooli korpraali Möttösenä oli saanut alkunsa Propaganda-Aseveljien järjestämien Asemiesiltojen esityksissä. Möttönen oli Aku Korhosen esittämän Lapatossun ohella tärkein sota-ajan hauskuuttavista hahmoista.. Elokuvan käsikirjoittanut Ketola myös esitti yhtä päärooleista. Elokuva sai nimensä Möttösen vakiorepliikistä esityksensä alussa.


title: Niin se on, poijaat!

text: Elokuvan tarinassa viihdekiertue ottaa sankarin mukaansa. Keskeisiä sotaisassa hupailussa ovat savolaiset sutkaukset. Näyttämöllisten sketsien ja musiikkinumeroiden välissä on vähäistä arjen kuvausta. Elokuvasta on myöhemmin karsittu Stalinin pilkka sekä sota-ajan kannanotot ryssistä ja Suur-Suomesta.


title: Niin se on, poijaat!

text: Elokuvan ensi-ilta oli Helsingissä 27. joulukuuta 1942 Reassa.


title: Cat Power

text: Cat Power (oik. Charlyn ”Chan” Marie Marshall, s. 21. tammikuuta 1972 Atlanta, Georgia, Yhdysvallat) on yhdysvaltalainen laulaja-lauluntekijä. Hänet tunnetaan minimalistisesta tyylistään ja eteerisestä laulustaan.


title: Necromance

text: Necromance on kristillinen goottimetalliyhtye, joka perustettiin Sprembergissä, Saksassa vuonna 1987. 1990-luvun alussa yhtye loi itselleen mainetta metallipiireissä tekemällä kiertueita Demigodin ja Lubricantin kanssa. Necromancella oli levytyssopimus Morbid Recordsin kanssa ja myöhemmin Pleitegeier Recordsin kansa. Yhtye julkaisi kaksi albumia 1990-luvulla: "White Gothic" (1997) ja "Wiederkehr der Schmerzen" (1999). Yhtyeen kolmas albumi vuodelta 2001, "Tribulation Force", esitteli vahvoja industrial metal -vaikutteita. Necromance on kiertänyt Eurooppaa ja esiintynyt merkittävillä festivaaleilla kuten Freakstockissa Saksassa. Yhtyeen viimeisimmät albumit saivat hyvän vastaanoton lehdiltä kuten Rock Hard ja Metal Heart. Necromancen johtohahmo Runhardt Scheffler käsittelee tunnetusti lopunaikoja sanoituksissaan. Yhtye hajosi 2002.


title: Necromance

text: Yhtye perustettiin vuonna 1987 alun perin nimellä Secret Attack, ja se soitti death metalia. Vuonna 1989 nimi vaihtui Necromanceksi. 1990-luvun alussa yhtye kiersi Eurooppaa, ja esiintyi Suomessakin Demigodin ja Lubricantin kanssa. Necromance julkaisi yhteis-cd:n Enslavedin (Saksa) kanssa vuonna 1991 sekä demot "Slow Death" (1991), "The Dwarf" (1992), yhteis-cd:n "Zander" 1993 ja demon nimeltä "The Parable of the Weed" (1994). Vuonna 1994 eräässä konsertissa ryhmä äärioikeistolaisia hyökkäsi yhtyeen kimppuun ja murhasivat Necromancen kuljettaja Mike Zernan. Samana vuonna Jean Schulze ja Mario Eccert jättivät Necromancen. Kosketinsoittaja René Schwuleran vaikutuksesta yhtye muutti suuntansa: musiikkityyliksi tuli industrial-vaikutteinen goottimetalli, ja sanoituksissa alettiin käsitellä vakaumuksellisesti kristillisiä aiheita. Tuolloinen kokoonpano koostui laulaja-kitaristi Sandrasta, kosketinsoittaja Renéstä, kitaristi Mikestä ja kitaristi-laulaja Runhardtista.


title: Necromance

text: Vuonna 1997 Necromance äänitti ensimmäisen studioalbuminsa "White Gothic". Julkaisun jälkeen yhtye allekirjoitti levytyssopimuksen Pleitegeier Recordsin kanssa. Vuonna 1999 Necromance julkaisi toisen albuminsa "Wiederkehr der Schmerzen" tällä yhtiöllä. Albumi toi esille enemmän industrial -aineksia. Myöhemmin vuonna 2001 nämä ainekset vahvistuivat osana yhtyeen tyyliä, kun Necromance äänitti kolmannen albuminsa "Tribulation Force". Sen tuottivat uraauurtavan saksalaisen gootti-industrial metal -yhtye Umbra et Imagon jäsenet Lutz Demmler ja Mozart. Äänityskokoonpanoa varten yhtyeeseen liittyivät laulaja Raphaela Polterman, ja aiemmin yhtyeessä soittanut Jean Schulze palasi rumpaliksi.


title: Necromance

text: "Tribulation Forcen" jälkeen Necromance ei ole äänittänyt uutta musiikkia. Yhtyeen kotisivutkaan eivät ole enää toiminnassa, mutta muutama vuosi sitten se antoi kaksi ensimmäistä albumiaan vapaasti ladattaviksi sivuillaan. Kuitenkin 23. joulukuuta 2007 yhtye avasi virallisen MySpace-sivun. Sivulla yhtye kertoo, että "Tribulation Force" oli yhtyeen kallein albumi tuottaa, ja julkaisun jälkeen levy-yhtiö Pleitegeier ei markkinoinut albumia lainkaan. Sen vuoksi yhtye ajautui vararikkoon, myi soittimensa korvatakseen kulut ja hajosi 2002.


title: Necromance

text: Balaam's Miracle -sivuston kirjoittajan mukaan Necromancen musiikissa on vahvoja vaikutteita vanhan liiton romanttisesta goottimusiikista, joka viittoilee varhaisiin yhtyeisiin, kuten Bauhaus, London After Midnight ja Fields of the Nephilim, mutta monet yhtyeen kappaleet esittelevät kokeiluja myös vaikeatajuisten, lähes perinteistä industrial -musiikkia muistuttavien äänien kanssa. Joissain Necromancen kappaleissa ilmenee jäänteitä yhtyeen saksalaisista death metal -juurista, ja jotkut kappaleet on myös laulettu saksan kielellä, vaikka suuri osa on englanniksi. Necromancen musiikki on pääsääntöisesti kitaravetoista, ja kappalerakenteita luonnehtii yksinkertaisuus, jonka vastapainona ovat satunnaisesti sinfoniset koskettimet. Yhtyeen laulusuoritukset on jaettu mies- ja naislaulajan välillä: Runhardtin laulu on tunnistettavan syvää, hyökkäävää ja karheaa, kun taas yhtyeessä olleet eri naislaulajat esittävät alakuloisesta tyylistä heleään ilmaisuun vaihtelevaa laulua. Yhtyeen sanoituksia kuvaillaan usein ylistäviksi, ja tekstit käsittelevät tyypillisesti lopunaikoja.


title: Twin Falls

text: Twin Falls on Twin Fallsin piirikunnan suurin ja osavaltion seitsemänneksi suurin kaupunki Idahon osavaltiossa. Twin Fallsin rikostilastot, jotka käsittävät myös väkivaltarikokset, ovat paljon synkemmät kuin muualla Idahossa.


title: Twin Falls

text:
United States Census Bureaun mukaan kaupungin pinta-ala on 31,1 km² (12.0 mi²).
Shoshone Falls on noin 5 mailia itään Twin Fallsin kaupungista. Pillar Falls sijoittuu noin 1,5 mailia Perrine Bridgeltä yläjuoksulle.


title: Twin Falls

text: Vuoden väestönlaskennassa Twin Fallsissa oli 34 469 asukasta, 13 274 kotitaloutta ja 8 867 perhettä. Asukastiheys oli 1 108.1/km² (2 870.1/mi²). Valkoisia oli 91,77%, afroamerikkalaisia 0,22%, alkuperäisamerikkalaisia 0,74%, aasialaisia 1,09%, oseanialaisia 0,11% ja 3,71% muita kansalaisuuksia.


title: Twin Falls

text: 13 274 kotitaloudesta 32,9 prosentilla oli kotona asuvia alle 18-vuotiaita lapsia, 51,7 % oli yhdessä asuvia aviopareja, 33,2 % perheettömiä ja 11,0 % kotitalouksia ilman aviomiestä. Keskimääräinen perheen koko oli 3,05 ja keskimääräinen kotitalouden koko 2,51.


title: Twin Falls

text: Asukkaista 26,5 prosenttia oli alle 18-vuotiaita, 12,1 % 18–24-vuotiaita, 26,2 % 25–44-vuotiaita, 20,2 % 45–64-vuotiaita ja 15,0 % yli 65-vuotiaita. Asukkaiden keski-ikä oli 34 vuotta.


title: Twin Falls

text:
^ City of Twin Falls Comprehensive Plan Update
^ [METROPOLITAN AND MICROPOLITAN STATISTICAL AREAS AND COMPONENTS, December 2005, WITH CODES]
^ [Twin Falls visitidaho.org]
^ [Wilson Butte Cave]
^ [Northern Shoshone and Bannock Economy]
^ [The Fur Trade Explorers]
^ [The Astorians]
^ [Road Trip USA - The Oregon Trail]
^ [Rock Creek Station and Stricker Homesite]
^ [Ira Burton Perrine]


title: Kaikki nämä sanat

text: Kaikki nämä sanat on Katri Ylanderin toinen studioalbumi, joka julkaistiin 31. lokakuuta 2007. Albumin ensimmäisenä singlenä julkaistiin levyn avausraita ”Valehdellaan”, josta tehtiin myös musiikkivideo. Helsingin Sanomien ylläpitämä Musiikkilataamo julkaisi albumista erikoisversion, joka sisältää normaalien kappeleiden lisäksi kappaleet ”Aamuaurinkoon”, ”Valehdellaan” ja ”Unta” akustisina versioina. Toisena singlenä julkaistiin kappale ”Välitunnilla”, johon kuvattiin myös video. Maaliskuussa 2008 radioihin lähetettiin single ”Unta”, joka kuitenkin nousi soittolistojen kärkeen vasta kesällä. Lokakuussa 2008 radioille lähetettiin vielä neljäs single, albumin nimikappale ”Kaikki nämä sanat”.


title: Kaikki nämä sanat

text: Tammikuussa 2008 julkaistiin video kappaleeseen ”Sirkus”, joka oli "Kolmistaan"-elokuvan tunnusmusiikki. Huhuttiin, että kappale olisi ollut myös kolmas single, mutta sitä siitä ei kuitenkaan tullut.


title: Kaikki nämä sanat

text: Albumia oli vuoteen 2011 mennessä myyty kultalevyrajan ylittävät yli 25 000 kappaletta. Albumi ylsi parhaimmillaan Suomen virallisen listan sijalle 13.


title: Sädehitsaus

text: Sädehitsaus on suurienergiaisen säteen synnyttämän lämmön avulla tehtävää hitsausta. Hitsauksessa käytetään elektronisuihkua ja lasersäteitä. Näiden hitsausmenetelmien etuina on pieni lämmöntuonti ja siten vähäiset hitsausjännitykset ja muodonmuutokset. Toisaalta kapea hitsi vaatii tarkkaa railonvalmistelua ja säteen suuntausta. Sädehitsaukseen tarvittavat laitteet ovat kalliita.


title: Sädehitsaus

text: Hitsausta voidaan tehdä sulattavana tai lävistävänä hitsauksena.


title: Sädehitsaus

text: Laserhitsaus perustuu lasersäteeseen ja valoninfrapuna-aaltoalueen käyttöön. Riittävän suuritehoisen lasersäteen tuottaa hiilidioksidi-, Nd:YAG-, diodi-, kuitu- tai kiekkolaser. Hitsaukseen käytettävän lasersäteen teho voi olla välillä 0,5–30 kW. Hitsaus tapahtuu konepajasovelluksissa ns. avaimenreikätekniikalla. Hitsisulaa suojataan hapettumista vastaan suojakaasulla (typpi/argon/helium). Kaasuvirtauksen tehtävänä on osittain myös suojata hitsauslaitteen optisia osia.


title: Sädehitsaus

text: Laserhitsaus on tarkkaa. Se mahdollistaa kapeat hitsit ja aiheuttaa hitsattaviin kappaleisiin vain pieniä muodonmuutoksia. Toisaalta se vaatii hitsattavilta kappaleilta tarkat sovitukset ja kiinnittimien käyttöä, joten sitä ei ole taloudellista käyttää yksittäisten kappaleiden liittämiseen.


title: Sädehitsaus

text: Nd/YAG-, diodi- ja kuitulaserin sädettä voidaan kuljettaa optisella kuidulla, joten hitsaus on helposti robotisoitavissa nivelvarsirobotille. Hiilidioksidilaserin sädettä ohjataan metallipeilien avulla, joten sen käyttö edellyttää hieman monimutkaisempaa mekanisointiratkaisua, ja esim. 3D-hitsauksessa tarvitaan portaali ja kallistuva/pyörivä hitsauspää.


title: Sädehitsaus

text: Laserhitsausta voidaan suorittaa myös lisäaineen kanssa, jolloin sovitusten tarkkuusvaatimus pienenee.


title: Sädehitsaus

text: "Electron Beam Welding (EB)"


title: Sädehitsaus

text: Elektronisuihkuhitsauksessa elektronitykin avulla saadaan aikaan elektronisuihku, joka fokusoimalla ja ohjaamalla liitettävään kohtaan sulattaa erittäin suurella energiatiheydellään esimerkiksi terästä hyvin suurella tunkeumalla. Elektronisuihkulla tehty hitsi on vielä laserhitsiä huomattavasti kapeampi ja tunkeuma suurempi. Elektronisuihkuhitsausta tehdään pääasiassa suuressa kammiomaisessa tyhjössä, mutta myös ilma-atmosfäärissä. Hitsaussovellukset ovat erittäin paksuseinäisiä (alumiini esimerkiksi 200 mm ja teräs esimerkiksi 100 mm) tarkkasovitteisia erikoisrakenteita, joissa ei saa syntyä vetelyä ja joissa lämmöntuonnin on oltava hyvin pieni.


title: Viasat Nature/Crime

text: Viasat Nature/Crime oli luontodokumentteja sekä rikoselokuvia ja -sarjoja lähettävä televisiokanava. Maksullinen kanava ei valittettavasti näy enää Norjassa, Ruotsissa, Suomessa eikä Tanskassa.


title: Karttaperhonen

text: Karttaperhonen ("Araschnia levana") on täpläperhosten heimoon kuuluva perhoslaji. Sen alkuperäinen levinneisyysalue on Keski- ja Itä-Euroopassa, mutta 1980-luvulta lähtien lajia on tavattu Suomessa asti. Nykyisin karttaperhonen on melko yleinen Etelä- ja Itä-Suomessa.


title: Karttaperhonen

text: Karttaperhosen erikoinen piirre liittyy sen esiintymiseen kesän aikana kahtena eri sukupolvena, joiden ulkonäkö eroaa hyvin selvästi toisistaan, ja niitä erehdytään usein pitämään kokonaan eri lajeina.


title: Karttaperhonen

text: Karttaperhosen ensimmäinen sukupolvi eli kevätsukupolvi on lennossa toukokuun lopulla ja kesäkuussa. Siihen kuuluvat yksilöt ovat pohjaväriltään kirkkaan oransseja. Siipien yläpinnalla on runsaasti mustista täplistä muodostuvaa kuviointia, ja mustan määrä lisääntyy siipien tyviä kohti. Etusiiven etureunassa on valkoiset täplät ja etenkin takasiiven takareunassa erottuu mustalla pohjalla sinisiä pilkkuja. Ensimmäisen sukupolven värimuodosta käytetään nimitystä "f. levana".


title: Karttaperhonen

text: Heinäkuun puolivälistä eteenpäin tavattavat toisen sukupolven eli kesäsukupolven edustajat ovat pohjaväriltään lähes mustia. Siipien poikki kulkee valkoinen tai kellanvalkoinen, siipisuonten kohdalla katkeileva raita. Siipien ulkoreunassa saattaa erottua kapea oranssinpunainen juova, etenkin takasiivissä. Tällaisesta tummasta värimuodosta käytetään nimitystä "f. prorsa". Joskus harvoin tavataan myös näiden kahden välimuotoa "f. porima".


title: Karttaperhonen

text: Siipien alapinnan karttaa muistuttava kuviointi, josta perhonen on saanut monilla kielillä nimensä, eroaa eri sukupolvilla huomattavasti vähemmän. Perhosen siipien kärkiväli on 24–38 mm.


title: Karttaperhonen

text: Karttaperhonen on levinneisyydeltään keskieurooppalainen laji, joka puuttuu sekä Välimeren rannikolta että suuresta osasta Skandinaviaa.


title: Karttaperhonen

text: Suomessa karttaperhonen tavattiin ensimmäisen kerran Lauritsalassa 30.5.1973. 15-vuotias lepidopterologi Jouko E. Hokka havannoi täten ensimmäisen A. Levana-yksilön Suomen nykyisten rajojen alueella. Ruotsissa ensimmäinen A. Levana-havainto tehtiin Skånessa 1983. Suomen toinen havainto tehtiin myös 1983. Laji pysyi kaakkoisena erikoisuutena vuoteen 1999, jolloin eteläisessä Suomessa koettiin suuri karttaperhosten vaellus. Vaelluksen seurauksena laji jäi laajalle alueelle vakinaiseksi asukiksi, ja 2000-luvun aikana levinneisyysalue on laajentunut hyvin nopeasti pohjoista kohti. Nykyisin lajia on tavattu Lapissa saakka. Itä-Suomessa karttaperhonen on kuitenkin selvästi yleisempi ja levinnyt pohjoisemmaksi.


title: Karttaperhonen

text: Ensimmäisen sukupolven yksilöt lentävät toukokuun loppupuoliskolta kesäkuun lopulle. Toinen sukupolvi on lennossa heinäkuusta elokuuhun.


title: Karttaperhonen

text: Karttaperhonen viihtyy parhaiten metsänreunoilla ja metsäaukioilla. Toisen sukupolven tuottamat toukat talvehtivat koteloina.


title: Karttaperhonen

text: Monien muiden täpläperhosten tapaan karttaperhosen toukat käyttävät ravinnokseen nokkosta.


title: Acta Zoologica Fennica

text: Acta Zoologica Fennica on suomalainen englanninkielinen biologian alan julkaisusarja, joka ilmestyy epäsäännöllisin välein. Lehteä julkaisee lautakunta, jossa on edustus Suomen neljästä suuresta biologian alan järjestöstä. Suomen Akatemia tukee sarjan julkaisemista. Jokaisessa numerossa on vähintään 48 sivua.


title: Acta Zoologica Fennica

text: Julkaisusarjan alaan kuuluvat esimerkiksi:


title: Marcel Reich-Ranicki

text: Marcel Reich-Ranicki (alk. "Marceli Reich", s. 2. kesäkuuta 1920 Włocławek, Puola – 18. syyskuuta 2013 Frankfurt am Main, Saksa) oli maineikas saksalainen kirjallisuuskriitikko.


title: Marcel Reich-Ranicki

text: 1900-luvun saksankielisen kirjallisuuden näkyvimpiin hahmoihin kuulunut Reich-Ranicki oli puolanjuutalainen. Hän kävi koulua Berliinissä 1930-luvulla, mutta rotulakien vuoksi ei päässyt yliopistoon vaan karkotettiin takaisin Puolaan. Hän joutui toisen maailmansodan aikana Varsovan ghettoon. Hänen vanhempansa murhattiin kaasukammiossa Treblinkassa vuonna 1942 ja veljensä teloitettiin seuraavana vuonna Poniatowan työleirillä Lublinin lähellä. Hän itse säästyi, koska työskenteli juutalaisneuvostossa ja piiloutui sen jälkeen hänelle ennalta tuntemattoman ei-juutalaisen puolalaisen luokse paettuaan vaimonsa kanssa viime hetkellä kuljetusta kaasukammioon. Hänen siskonsa oli paennut Lontooseen jo ennen sotaa ja selvisi toisena perheenjäsenenä sodasta hengissä. Reich-Ranicki työskenteli sodan jälkeen upseerina Puolan stalinistisen salaisen poliisin palveluksessa ja liittyi myös kommunistiseen Puolan työläistenpuolueeseen.


title: Marcel Reich-Ranicki

text: Hän joutui 1950-luvun alussa epäsuosioon kommunistisessa puolueessa ja menetti työpaikkansa salaisessa poliisissa. Huolimatta Stalinin kuoleman jälkeisestä rehabilitaatiosta hän loikkasi vuonna 1958 vaimonsa ja poikansa kanssa Saksaan, jossa hän aloitti työn Die Weltille ja Frankfurter Allgemeine Zeitungille. Vuosina 1960–1973 hän oli hampurilaisen Die Zeitin kirjallisuuskriitikko ja vuosina 1973–1988 Frankfurter Allgemeine Zeitungin kirjallisuuspäätoimittaja.


title: Marcel Reich-Ranicki

text: Vuosina 1988–2002 Reich-Ranicki juonsi suosittua televisio-ohjelma "Literarisches Quartettia" ZDF:llä. Hän kuului niin kutsuttuun Gruppe 47 -ryhmään. Hänelle myönnettiin Frankfurtin kaupungin Goethe-palkinto vuonna 2002 ja Tel Avivin yliopiston kunniatohtorin arvo 2006.


title: Marcel Reich-Ranicki

text: Reich-Ranicki teilasi 1995 Günter Grassin romaanin "Avarammille aloille", mistä nousi häly. Myöhemmin hän katui arviotaan, vaikka pitikin kritiikin tehtävänä sanoa asiat kärjistetysti ja yksinkertaistaen.


title: Marcel Reich-Ranicki

text: Suoraviivaisen kritiikin harjoittajaan Reich-Ranickiin liittyvän tarinan mukaan saksalainen kirjailija Martin Weiser kirjoitti kritiikistä pahastuttuaan romaanin "Tod eins Kritikers", jossa Reich-Ranickia muistuttava kriitikko katoaa ja viaton kirjailija saa syyt niskoilleen hänen murhastaan.


title: Marcel Reich-Ranicki

text: Hänen elämästään on tehty vuonna 2009 minisarja "Mein Leben" ("Minun elämäni"). Televisiodraama pohjaa Marcel Reich-Ranickin elämäkertaan.


title: Australian parlamentti

text: Australian parlamentti on Australian lakeja säätävä elin.


title: Australian parlamentti

text: Australian parlamentin rakenne muistuttaa ennen kaikkea Yhdistyneen kuningaskunnan parlamenttia, mutta vaikutteita on saatu myös Yhdysvalloista. Perustuslain mukaisesti Australian parlamentti koostuu kolmesta osasta: kuningatar (tai kuningas), senaatti ja edustajainhuone. Yleensä kenraalikuvernööri toimii kuningattaren edustajana.


title: Australian parlamentti

text: Edustajainhuoneessa eli alahuoneessa on 150 edustajaa, joista kukin edustaa tiettyä alueellista vaalipiiriä. Ylähuoneessa eli senaatissa on 76 jäsentä, 12 joka osavaltiosta ja kaksi kustakin territoriosta. Senaattorien toimikausi kestää tavallisesti kuusi vuotta, joten kolmen vuoden välein pidettävissä parlamenttivaaleissa äänestetään vain puolesta senaatista; tästä poikkeuksena ovat territorioiden senaattorit, joiden toimikausi on kolme vuotta kuten edustajainhuoneen jäsenillä. Mikäli kyseessä on kuitenkin niin kutsuttu "Double Dissolution Election", koko senaatin kokoonpanosta äänestetään.


title: Australian parlamentti

text: Australian liittovaltion parlamentin avajaiset pidettiin 9. toukokuuta 1901 Melbournessa Royal Exhibition Buildingissa. Avajaisiin osallistuivat muun muassa Yorkin ja Cornwallin herttua ja herttuatar sekä Australian pääministeri Edmund Barton. Avajaisten jälkeen Australian liittovaltion parlamentti kokoontui Melbournessa Victorian osavaltion parlamenttitalossa vuosina 1901–1927. Tällä välin Victorian osavaltion parlamentti joutui kokoontumaan Royal Exhibition Buildingissa.


title: Australian parlamentti

text: Vuonna 1911 hyväksyttiin yhdysvaltalaisen arkkitehdin Walter Burley Griffinin suunnitelma uuden pääkaupungin Canberran kaavoituksesta. Canberraan muuttaminen kuitenkin lykkääntyi ensimmäisen maailmansodan vuoksi ja Griffinin suunnittelema Canberran parlamenttirakennus jäi toteuttamatta. Sen sijasta Canberraan valmistui vuonna 1927 John Smith Murdochin suunnittelema parlamenttirakennus, jonka avajaiset pidettiin 9. toukokuuta 1927. Avajaisiin osallistuivat muun muassa Yorkin herttua, Yorkin herttuatar, Australian pääministeri Stanley Bruce ja oopperalaulaja Nellie Melba. 1970-luvulle tultaessa kävi selväksi, että tilanpuutteen takia uusi parlamenttirakennus oli välttämätöntä rakentaa. Uuden parlamenttitalon avajaisia vietettiin 9. toukokuuta 1988 eli 61 vuotta edellisen rakennuksen vihkimisen jälkeen. Uuden parlamenttitalon avajaisiin osallistui kuningatar Elisabet II.


title: Ville Viitaluoma

text: Ville-Veikko Johannes Viitaluoma (s. 16. helmikuuta 1981 Espoo) on uransa lopettanut suomalainen jääkiekkoilija, joka edusti viimeksi SM-liigajoukkue Hämeenlinnan Pallokerhoa. Hän oli pelipaikaltaan keskushyökkääjä.


title: Ville Viitaluoma

text: Viitaluoma pelasi Vantaan kiekkojoukkueissa, mutta siirtyi juniori-ikäisenä HIFK:hon. Viitaluoma teki viimeisellä täydellä A-juniorikaudellaan 2000–2001 37 ottelussa tehot 30+47, joka oli A-junioreiden SM-liigan piste-ennätys. Samalla kaudella hän debytoi myös HIFK:n edustusjoukkueessa. Kaudella 2002–2003 Viitaluoma teki läpimurtonsa ja oli etenkin kauden alussa ketjukavereidensa Carlo Grünnin ja Ilkka Pikkaraisen kanssa huippuvedossa. Kuitenkin kaudella 2003–2004 Viitaluoman peliaika vähentyi ja hän kävi vuokralla myös Pelicansissa. Hän voitti kuitenkin kauden päätteeksi HIFK:ssa ensimmäisen aikuisten SM-mitalinsa, kun HIFK voitti pronssia.


title: Ville Viitaluoma

text: Keväällä 2004 Viitaluoma teki kahden vuoden sopimuksen SaiPan kanssa. Lopullisesti Viitaluoma murtautui SM-liigan kärkihyökkääjiin toisella SaiPan kaudellaan, jolloin oli SaiPan paras pistemies ja koko liigan pistepörssin kuudes 45 tehopisteellään. SaiPasta Viitaluoma siirtyi kaudeksi 2006–2007 Bluesiin, jossa pelasi kaksi kautta. Jälkimmäisellä Blues-kaudellaan Viitaluoma voitti SM-hopeaa, kun Blues hävisi Kärpille SM-finaaleissa.


title: Ville Viitaluoma

text: Keväällä 2008 Viitaluoma teki sopimuksen HPK:n kanssa. Viitaluoma pelasi kolme kautta HPK:ssa ja voitti kaudella 2009–2010 hopeaa. Seuraavalla kaudella hän antoi 34 maalin johtanutta syöttöä ja oli liigan syöttötilaston viides. Kaudeksi 2011–2012 Viitaluoma siirtyi Elitserienin Luleåån, jossa ennestään pelasi jo hänen vanha ketjukaverinsa Joonas Vihko. Viitaluoman kausi Ruotsissa ei mennyt kuitenkaan odotusten mukaisesti ja hän siirtyikin takaisin HPK-paitaan kolmivuotisella pelaajasopimuksella. Kaudella 2012–2013 hän oli SM-liigan pistepörssin kolmas. Kevätkaudella 2014 Viitaluoma pelasi lainalla ruotsalaisen Örebro HK:n joukkueessa. Kauden jälkeen sopimus HPK:n kanssa purettiin ja Viitaluoma teki kaksivuotisen sopimuksen Örebron kanssa.


title: Ville Viitaluoma

text: Viitaluoma pelaa myös rullakiekkoa, jossa on voittanut maailmanmestaruuden vuonna 2003.


title: Ville Viitaluoma

text: Kaudeksi 2016–2017 Viitaluoma siirtyi kaksivuotisella sopimuksella Vaasan Sportiin.


title: Ville Viitaluoma

text: Marraskuussa 2017 Viitaluoman sopimus Sportin kanssa purettiin ja hän siirtyi loppukaudeksi HPK:hon.


title: M.I.A.

text: Mathangi ”Maya” Arulpragasam (s. 18. heinäkuuta 1975 Lontoo, Iso-Britannia) on brittiläinen taiteilija, elokuva-ammattilainen ja muusikko. Hänet tunnetaan parhaiten taiteilijanimellä M.I.A. Musiikissaan hän on yhdistellyt erilaisia tyylilajeja, kuten grimea, hip hoppia, raggaa, dancehallia, elektroa ja baile funkia.


title: M.I.A.

text: Mathangi ”Maya” Arulpragasam syntyi Lontoon Hounslow’ssa. Hänen isänsä on tamil-kapinallinen Arul Pragasam. Kun Maya oli kuuden kuukauden ikäinen, hänen perheensä muutti takaisin kotimaahansa Sri Lankaan. Motivoituneena toiveestaan tukea Tamilitiikereitä, hänen isänsä tuli tunnetuksi politiikassa nimellä Arular ja oli perustamassa militanttia Eelam Revolutionary Organisation of Students -ryhmää. Mayan taiteilijanimi M.I.A. tulee sekä sanoista "Missing in Acton" (kadonnut Actonissa) että sanoista "Missing in Action" (kadonnut taistelussa).


title: M.I.A.

text: Sri Lankassa Maya asui ensin isovanhempiensa luona. Vuoden kuluttua, kun hänen isänsä osallistui yhä enemmän sotatoimiin, Maya, hänen vanhempi siskonsa Kali ja heidän äitinsä muuttivat Jaffnaan, kauas saaren pohjoisosaan. Siellä syntyi Mayan veli Sugu. Yhteydet heidän isäänsä olivat tiukasti rajoitettuja. Lopulta, kun sisällissota kiihtyi, perheelle oli turvatonta pysyä Sri Lankassa, joten he olivat pakotettuja muuttamaan Intian Madrasiin. Kuitenkin taloudellisista vaikeuksista, sairastumisesta ja ruuan ja veden rajallisesta saatavuudesta johtuen heidän oli muutettava takaisin Sri Lankaan setänsä avustuksella. Siellä he asettuivat taas Jaffnaan.


title: M.I.A.

text: Kun Sri Lankan sisällissota oli vilkkaimmillaan, Mayan perhe yritti jälleen paeta maasta. Useiden epäonnistuneiden lähtöyritysten jälkeen he onnistuivat pakenemaan. He palasivat Intian kautta Mayan syntymäpaikkaan Lontooseen, jonne he jäivät pakolaisiksi.


title: M.I.A.

text: Maya Arulpragasam alkoi oppia englannin kieltä 11-vuotiaana asuessaan Mitchamissa Etelä-Lontoossa. Tuolloin hän tutustui länsimaiseen radioon ensi kerran kuunnellen naapuriasunnoista kantautuneita lähetyksiä. Tästä alkoi hänen viehtymyksensä hip hopiin ja rapiin. Public Enemy, Big Daddy Kane, Roxanne Shanté ja N.W.A. olivat hänen varhaisimpia vaikuttajiaan.


title: M.I.A.

text: Arulpragasam pääsii Lontoon Central Saint Martins College of Art and Design -oppilaitokseen, jossa hän opiskeli kaunotaidetta, elokuvaa ja videota. Sen jälkeen Arulpragasam lähti Tokioon harjoittelemaan laulu-uraa varten.


title: M.I.A.

text: Maya oli kihloissa elektro DJ Diplon kanssa vuonna 2007, mutta pari kuitenkin erosi. Diplo ja m.i.a tekevät kuitenkin yhteistyötä.Tällä hetkellä Maya on kihloissa Benjamin Brewerin, musiikkimoguli Edgar Bronfman Jr:n pojan, kanssa.


title: M.I.A.

text: MTV Music Awardseista saamansa 100 000 dollarin palkkion Maya lahjoitti koulujen rakentamiseen Afrikkaan.


title: M.I.A.

text: Arulpragasam piti ensimmäisen maalauksiaan esitelleen näyttelyn Euphoria Shopissa Portobellossa Lontoossa vuonna 2001. Siellä oli esillä mm. karamellin värisiä spray-maalauksia ja sapluunakuvia tamilien kapinaliikkeestä; lastulevyarkeilla ja kankailla graffitimaalattuja tiikereitä ja palmuja yhdistettynä oransseihin, vihreisiin ja pinkkeihin naamioihin, pommeihin, aseisiin ja taistelijoihin. Näyttely oli ehdolla Alternative Turner Prize -palkinnon saajaksi. Kokoelmasta on julkaistu "M.I.A"-niminen monografiakirja.


title: M.I.A.

text: Elokuvakouluaikanaan Arulpragasam viittasi radikaaliin elokuvaan – Harmony Korineen ja Dogma 95:een – yhtenä elokuvallisena innoittajanaan, kirjoitti käsikirjoituksen, ja John Singleton lähestyi häntä työskennelläkseen elokuvassa Los Angelesissa. Lisäksi Arulpragasam ilmaisi varhaisen kiinnostuksensa muotiin ja tekstiileihin (hänen äitinsä on ompelija), suunnitteluun ja pukeutua itse tehtyihin vaatteisiin, ja hänen huonetoverinaan oli muotisuunnittelija Luella Bartley.


title: Turkki (vaate)

text: Turkki on turkiksesta valmistettu päällystakki. Se on ollut yksi viileiden alueiden vanhimmista vaatteista, jota on käytetty Pohjoismaissa, eskimoiden parissa, Siperiassa ja Japanissa. Saamelaisten perinteinen poroturkki on nimeltään "peski".


title: Turkki (vaate)

text: Nykyisin länsimaissa monet välttävät turkisten käyttöä eettisistä syistä.


title: Otra Romppanen

text: Arto Paavo ”Otra” Romppanen (nyk. Jehkinen) (s. 1960) on suomalainen kitaristi ja kosketinsoittaja. Hänen tunnetuimpia yhtyeitään ovat muun muassa Mana Mana, Terveyskeskus, Psychoplasma, Kostajat ja Enter. Näiden lisäksi Otra on mm. vieraillut Babylon Whores -yhtyeen levyllä ja tuottanut Turun Romantiikka -yhtyeen levyjä. Otran tytär Kaisa Vala on myös muusikko. Otra on tuottanut tyttärensä vuonna 2007 julkaistun mini-cd:n Ghost Waltz.


title: Otra

text: Otra voi olla


title: Mahdottomat marsilaiset

text: Mahdottomat marsilaiset ("Butt-Ugly Martians") on Yhdistyneen kuningaskunnan ja Yhdysvaltojen yhdessä tuottama, sekä Mike Youngin ja Wendy Cholin luoma 26. jaksoa kestänyt tietokoneanimaatio. Sarja kertoo kolmesta teini-ikäisestä marsilaisista, jotka ovat tulleet hallitsijansa Bogin käskystä valloittamaan maapallon, mutta tulevatkin toisiin ajatuksiin.


title: Mahdottomat marsilaiset

text: Sarja on saanut netissä erittäin huonon vastaanoton ja monet ovat nimenneet sen jopa huonoimmaksi Nickelodeonilla esitetyksi sarjaksi ikinä.


title: Mahdottomat marsilaiset

text: Suomessa sarjaa esitettiin Nelosella vuonna 2004-2006.


title: Mahdottomat marsilaiset

text: Mahdottomat marsilaiset valloittavat tiettyjä planeettoja, heidän hallitsijansa Bogin johdolla, joka usein pakottaa heitä tekemään ilkeitä juonia. Valloituksen kohteeksi tullut maapallo sai kuitenkin Mahdottomat marsilaiset kolmikon B-Bop-a-Luna, 2-T Fru-T ja Do-Wah-Diddyn mielen muuttumaan, kun heistä tuli riippuvaisia maapallon ihmeellisiin asioihin. He löysit jotkut asiat mielenkiintoisiksi, kuten sarjakuvat, hampurilaiset, videopelit ja musiikkivideot. Kolmikko lupasikin toisilleen etteivät he enää koskaan vahingoita maapalloa, jossa he saivat myös uusia kavereita Mikestä, Ronaldista, Cedricistä ja Angelasta, jotka myös esittelivät miten hienoa on asua maapallolla.


title: Mahdottomat marsilaiset

text: Marsilaiskolmikko joutuivat kuitenkin keksimään suunnitelmansa muutoksen myötä mitä he kertovat hallitsijalleen Bogille kun hän saa selville kolmikon petturuuden.


title: Mahdottomat marsilaiset

text: Lisäksi he joutuvat useasti tekemisiin kiihkoilevan muukalaismetsästäjän, Stoat Muldoonin, kanssa. Vaikka monilla kerroilla Muldoon ja marsilaiset tekevät yhteistyötä, marsilaisten pyyhkivät yleensä lopuksi hänen muistinsa.


title: Mitchell

text: Mitchell on erisnimi, jota käytetään muun muassa sukunimenä.


title: Mitchell Camera Company

text: Mitchell Camera Company oli elokuvakameroita valmistava yhtiö, jonka kehittämä kamera Mitchell BNC on yksi elokuvahistorian tärkeimmistä kameramalleista.


title: Mitchell Camera Company

text: Kalifornian Glendalessa sijaitsevan Mitchellin ensimmäinen tärkeä myyntiartikkeli oli Mitchell Standard vuonna 1921. Kameran lähtöpohjana käytettiin John Leonardin suunnittelemaa Leonard-kameraa, jonka Mitchellin omistajat Henry Boger ja George Alfred Mitchell ostivat Leonardilta vuonna 1919. Mitchell Standard ei ollut kuitenkaan ilmestyessään mitenkään vallankumouksellinen: Bell & Howellin kameramalli 2709 toi jo vuonna 1911 Mikki Hiiri -malliset vaihdettavat filmimakasiinit ja metallirakenteiset rungot elokuvakameroihin. Myös vuonna 1930 saataville tullut käsivetoinen Mitchell NC ("newsreel camera", eli "uutiskamera") oli suunnittelultaan 2709:n kaltainen. Hieman myöhemmin kameraa valmistettiin moottorivetoisena. Mallia sarjatuotettiin yhteensä 744 kameran verran.


title: Mitchell Camera Company

text: Mitchellin tärkeimmän kameran, Mitchell BNC:n ("blimped newsreel camera", eli "äänieristetty uutiskamera"), kehitystyö saatiin valmiiksi vuonna 1934, vaikkakin raaka-ainepulan takia se voitiin laittaa sarjatuotantoon vasta toisen maailmansodan jälkeen. Kamera oli periaatteessa sama kuin Mitchell NC, mutta se oli äänieristetty (englanniksi "blimped"), minkä takia se soveltui erinomaisesti äänielokuvatuotantoon. BNC:stä tulikin yksi kaikkien aikojen tärkeimmistä elokuvakameramalleista: vielä vuonna 1968 maailman kaikista pitkistä elokuvista jopa 85 prosenttia kuvattiin Mitchellin kameroilla, ja varsinkin klassikkokauden Hollywood-elokuvat kuvattiin yksinomaan BNC-mallin kameroilla.


title: Mitchell Camera Company

text: Mitchellin kohtaloksi koitui kuitenkin viivyttely BNC-mallin kehittämisessä. Kamera oli liian suuri ja painava käsivarakuvaamiseen, ja kuvan rajaaminen tapahtui vanhanaikaisesti kameran kyljessä sijaitsevalla sihdillä; 1960-luvulla elokuvakameroiden trendi oli kompaktisuus ja peilisuljinetsin. Mitchellin ulkopuoliset kamerainsinöörit asensivat kuitenkin BNC:hen peilisulkimia vuodesta 1962 lähtien. Myös Mitchell päivitti vihdoin kameransa vuonna 1970 peilisuljinmalliseksi. Mitchell BNCR-malli tuli kuitenkin liian myöhään, koska Panavisionin PSR (joka oli periaatteessa vain kustomoitu BNC) sai jo elokuvastudioiden suosion. BNCR:ää valmistettiinkin vain 32 kappaletta.


title: Mitchell Camera Company

text: Mitchell yritti vastata markkinoiden tarpeisiin julkaisemalla käsivarakuvaamiseen soveltuvan kameran Mark III vuonna 1972, mutta tämä tapahtui aivan liian myöhään: Arriflex 35BL ja Panaflex ehtivät jälleen tehdä vallankumouksen elokuvakameramarkkinoilla, ja Mitchell väistyi lopullisesti elokuvahistoriaan. Mark III -kameroita valmistettiin vain yhdeksän kappaletta, eikä niitä otettu koskaan kunnolla käyttöön.


title: Mitchell Camera Company

text: Viimeisinä vuosinaan Mitchell jatkoi toimintaansa ainoastaan toimittamalla varaosia kameroihinsa esimerkiksi Panavisionille. Sittemmin yhtiö myytiin Joe Dutton Cameralle.


title: Mitchell Camera Company

text: Vaikka Mitchellin kamerat eivät olekaan enää relevantteja kameroita peruskäytössä, Mitchell NC -malli (ja sen johdannaiset) nauttii erinomaista mainetta ammattielokuvaajien piirissä vankan suunnittelunsa takia. Kameraa näkyy esimerkiksi optisissa tulostimissa ja erikoisefektikamerana, ja BNCR-mallia käytettiin monien yhdysvaltalaisten sitcomien kuvaamiseen (esimerkiksi "Frasier") vielä 1990-luvulla.


title: Seututie 926

text: Seututie 926 kulkee Kemistä Tervolan kautta Rovaniemelle Kemijoen itäpuolella. Tie alkaa Kemistä valtatien 4 eritasoliittymästä Ristikankaalta ja päättyy Rovaniemelle kantatien 78 liittymään. Tie on 113 kilometriä pitkä, kokonaan kaksikaistainen ja laadultaan vaihteleva, joissakin kohtaa kapea ja joissakin kohtaa leveä, mutta päällystetty koko matkalta. Tie on valaistu pääosin vain kylien kohdalla, mutta Keminmaa - Tervola välillä valaistusta on lähes koko matkalta.


title: Seututie 926

text: Tieltä on yhteys joen yli länsipuolelle valtatielle 4 etelästä päin lukien Taivalkoskella (Ala-Paakkola), Tervolassa, Ossauskoskella, Petäjäskoskella sekä Valajaskoskella. Itään päin siltä on yhteys Välijoen kautta kantatie 78:lle sekä Koivukylästä, Tervolan keskustasta ja Lautiosaaresta (Yhdystie 9262 kautta) yhteydet Sompujärven kautta Simoon tai kaakkoon Yli-Ii:hin. Itään päin lähtevistä yhteyksistä ainoastaan Lautiosaaresta lähtevä tie on kokonaan päällystetty, muut ovat kokonaan tai osittain sorateitä. Nopeusrajoitus on pääosin 80 kilometriä tunnissa. Liikennemäärät ovat sangen pienet.


title: Seututie 926

text: Syksyllä 2010 tiellä tehtiin päällystys- ja kunnostustöitä tieosuudella Hirmula–Itäkoski. Keminmaasta Hirmulaan päällyste onkin kohtalaisen uusi ja hyväkuntoinen, mutta pohjoisempi osuus oli kulunut ja routavaurioista kärsinyt, varsinkin Maulan ja Itäkosken kylien välisellä osuudella. Kunnostushanke oli osa 10,5 miljoonan euron pottia, jonka Lapin ELY-keskus sai vuonna 2010 teiden huoltoon. Sillä päällystettiin yhteensä 324 kilometriä tietä.


title: Yaşar Büyükanıt

text: Mehmet Yaşar Büyükanıt (s. 1. syyskuuta 1940) on Turkin armeijan kenraali ja esikuntapäällikkö. Hän valmistui Turkin sotakorkeakoulusta vuonna 1961 jalkaväen upseeriksi. Menestyksekäs sotilasura huipentui nousuun esikuntapäälliköksi 1. syyskuuta 2006.


title: Yaşar Büyükanıt

text: Büyükanıt on näkyvä hahmo Turkin sisäpolitiikassa. Hän vastustaa uskonnollisia fundamentalisteja ja Kurdistanin työväenpuoluetta.


title: Terminen ruiskutus

text: Terminen ruiskutus on menetelmä, jossa ruiskutetaan kaasuvirtauksen mukana kulkevana hienojakoisena sumuna kokonaan tai osittain nestemäiseksi sulatettua lisäainetta käsiteltävälle pinnalle . Termistä ruiskutusta voidaan käyttää materiaalien pinnoittamiseen ja erilaisiin kappaleisiin syntyneiden vaurioiden korjaamiseen.


title: Terminen ruiskutus

text: Erilaisia termisen ruiskutuksen menetelmiä ovat liekkiruiskutus, kaariruiskutus, plasmaruiskutus, tyhjiöplasmaruiskutus, suurnopeusliekkiruiskutus ja detonaatioruiskutus.


title: Kuonanpoisto

text: Kuonanpoisto, kuonaus, tai slakaus on höyrykattiloiden tulipesien hoitoa.


title: Kuonanpoisto

text: Työn tekevät yleensä lämmittäjät ja hiilenlastaajat yhdessä. Tulipesästä poistetun kuonan sammuttaminen vedellä ja poisvienti kattilahuoneesta joko ejektorilla tai tuhkapöntöllä kuuluu puolestaan hiilenlastaajille. Lisäksi he avustavat esimerkiksi irronneen rostiraudan paikalleen nostossa.


title: Kuonanpoisto

text: Kuonanpoisto tehdään kiinteätä polttoainetta eli puuta, haketta, sahanpurua tai kivihiiltä käyttävien höyrykattiloiden tulipesille. Kuonanpoistoa tehdään myös siirrettäville höyrykoneille eli lokomobiileille. Esimerkiksi Neuvostoliittoon sotakorvauksina toimitettujen siirrettävien höyrykäyttöisten voima-asemien varustukseen kuului myös kuonanpoistokalusto: SOTEVAn luetteloiden mukaan ""varrellinen kaavin, varrellinen taltta hiilikuonan poistoa varten sekä varrellinen veitsi hiilikuonan rikkomista varten"". Näin siksi, että vaikka näiden nimenomaisten koneiden varsinaisina polttoaineina oli – tulipesän mallista riippuen – joko sahausjätteet, sahanpuru tai turve, saattoi koneita tarvittaessa käyttää myös hiilellä, tai ainakin käyttää hiiltä "terästeenä".


title: Kuonanpoisto

text: Työ tehdään - hiilen laadusta riippuen - yleensä noin kerran vuorokaudessa kattilan ollessa käytössä; näin siksi, että kuuma pehmeä kuona irtoaa helpommin kuin jäähtynyt ja kovettunut. Ennen kuonauksen aloittamista hiilensiirtäjät tuovat paikalle riittävästi hiiltä, jotta muut kattilat voidaan pitää kuumina yhden kattilan kuonauksen ajan. Esimerkiksi jäänmurtaja Tarmossa oli viisi kolmeuunista kattilaa, eli yhteensä viisitoista tulipesää, ja hiilipolttoisena (vuosina 1907–1950) höyrytessään täysillä jäissä alus poltti neljä tonnia hiiltä tunnissa.


title: Kuonanpoisto

text: Varsinaisen kuonauksen aluksi tulen pesässä annetaan palaa matalaksi, jonka jälkeen palava hiillos siirretään erityisen pitkän kangen päähän asennetun taltan eli "sleissi"n avulla pesän toiseen reunaan. Tulen alta paljastuu kuonakerros eli "slaki", joka hakataan irti samalla kangella. Kovimpaan palaneet kappaleet nirhataan irti erityisellä varrellisella veitsellä eli "kuonapuukolla". Työ vaatii varovaisuutta, koska tulipesän kuumat rostiraudat voivat irrota ja pudota paikaltaan; tällöin ne on nostettava paikalleen sleissin ja erityisten pitkävartisten pajapihtien avulla. Tämä työ kuuluu lämmittäjille.


title: Kuonanpoisto

text: Kun koko tulipesän pituus on hakattu puhtaaksi, kanki vaihdetaan kaapimeen eli "raakkariin", jolla irralliset kuonankappaleet vedetään ulos tulipesästä. Kasa sammutetaan vedellä. Sammunut kuona lapioidaan tuhka-astiaan, joka nostetaan erityisellä taljalla pitkin ilmanvaihtotorvea kannelle ja kaadetaan mereen kourua myöten. Tämän osan työstä tekivät hiilensiirtäjät. Sillä välin kun he sammuttavat kuonaa ja lapioivat sitä pois, lämmittäjät lisäävät polttoainetta muihin tulipesiin.


title: Kuonanpoisto

text: Kun puolet arinasta on puhdas, hiillos siirretään toiselle puolelle ja menettely toistetaan. Kun koko arina on puhdistettu, hiilen tai muun polttoaineen lapiointia jatketaan normaalisti. Kunhan yksi tulipesä on puhdistettu, siirretään taas hiiltä suurempi määrä ja aletaan puhdistaa seuraavaa tulipesää.


title: Kuonanpoisto

text: 1920-luvulla höyrylaivoihin ryhdyttiin asentamaan erillisellä höyrykoneistolla toimivia tuhkaejektoreita, joka ajoi kuonat suoraan mereen. Ejektorin varsinaisena käyttövoimana toimi merivesi.


title: Kuonanpoisto

text: Tällainen laite oli ensimmäisenä Suomessa jäänmurtaja Voimassa ja vuonna 1950 sellainen asennettiin myös jäänmurtaja Sampoon. Menettely helpotti työlästä kuonanpoistoa oleellisesti.


title: Kuonanpoisto

text: Museolaiva SS Tursoon tuhkaejektori palautettiin alkuperäiselle paikalleen talvella 2008, kun alus muutettiin neuvostoajan öljypoltolta takaisin alkuperäiselle hiilipoltolle.


title: Kuonanpoisto

text: Joissakin suurimmissa hiilipolttoisissa höyrylaivoissa oli kuonanpoisto ratkaistu rakentamalla pohjan läpi kulkeva tuhkakuilu. Sen molemmissa päissä oli luukut jotka oli varmistettu niin etteivät ne voineet olla yhtaikaisesti auki. Kuona lapioitiin suoraan tällaiseen kuiluun ja kun se oli täynnä, yläluukku varmistettiin ja kuilu tyhjennettiin mereen avaamalla alaluukku.


title: Kuonanpoisto

text: Yleinen turvamääräys oli tyhjentää kuilu kelin kovetessa, koska myrskyllä täysinäisestä kuilusta saattoi aiheutua vaara hehkuvan kuonan ympäriinsä lentelystä.


title: Kuonanpoisto

text: Yhteenkään suomalaiseen laivaan ei tätä ratkaisua asennettu. Parissa suurimmassa Suomeen ulkomailta ostetussa laivassa kuilu oli jo valmiina.


title: Kuonanpoisto

text: Vuonna 2008 useimmat suomalaiset höyrylaivat polttavat joko puuta tai öljyä. Museolaiva SS Turso muutettiin edellisenä talvena takaisin hiilipoltolle ja siihen asennettiin merivesiejektori. Kokemukset ensimmäisesta purjehduskaudesta tällä menetelmällä olivat odotetun kaltaisia.


title: Kuonanpoisto

text: Hiilivetureita on useitakin; niissä kuonauskäytäntö on hiukan toisenlainen kuin laivoissa: koska ajomatkat ovat nykyään enintään päivän tai kahden mittaisia, kuonaus tehdään aina ajon päätteeksi.


title: Kuonanpoisto

text: Hiilloksen annetaan palaa mahdollisimman loppuun; sitten rostit puhdistetaan kuonapuukon avulla ja käännettävä arina nostetaan sivuun, jolloin irrotettu kuona voidaan vetää raakkarin avulla suoraan tuhkalaatikkoon. Siellä kuona kastellaan erillisen, injektorin avulla toimivan kastelulaitteen avulla ja nyt voidaan tuhkalaatikon alaluukku avata ja kastunut kuona purkaa tuhkakuoppaan.


title: Berliinin raitiotieliikenne

text: Berliinin raitioliikenne on yksi Saksan pääkaupungin Berliinin julkisen liikenteen muodoista. Berliinin raitiotieverkosto on yksi maailman vanhimmista ja suurimmista raitiotiejärjestelmistä. Sitä operoi vuonna 1929 perustettu Berliner Verkehrsbetriebe (BVG). Raideleveydeltään standardilevyinen raitiotieverkko on pituudeltaan 191,6 kilometriä ja siihen kuuluu 382 pysäkkiä.


title: Berliinin raitiotieliikenne

text: Vuonna 2006 Berliinin raitiovaunut kuljettivat yhteensä 173,5 miljoonaa matkustajaa. Henkilökilometrejä kertyi samana vuonna 508 miljoonaa.


title: Berliinin raitiotieliikenne

text: Berliinin luotiin hevosraitiotie vuonna 1865. Vuonna 1881 kaupunkiin avattiin maailman ensimmäinen sähköistetty raitiotielinja. 1800-luvun lopulla useiden eri raitiotieyhtiöiden rakennuttaessa kaupunkiin uusia linjoja Berliinin raitiotieverkosto kehittyi ja kasvoi nopeasti, ja loputkin hevosvetoiset raitiovaunut vaihdettiin sähköisiin. Vuoden 1930 tienoilla Berliinissä oli yli 630 kilometriä raitiotietä ja raitiotieverkosto koostui yli 90 linjasta. Vuonna 1929 raitioliikenteen harjoittajat fuusioitiin yhdeksi yritykseksi, BVG:ksi.


title: Berliinin raitiotieliikenne

text: Toisen maailmansodan loputtua ja Itä- ja Länsi-Berliinin muodostuessa BVG jaettiin kahtia. Yritys yhdistettiin jälleen vuonna 1992 Saksan jälleenyhdistyttyä. Länsi-Berliinissä raitiotieliikenne oli kuitenkin lakkautettu vuonna 1967, ja muutamaa raitiolinjaa lukuun ottamatta Berliinin raitiolinjat sijaitsevat nykyisin entisen Itä-Berliinin alueella.


title: Marc-René de Voyer de Paulmy d’Argenson

text: Marc-René de Voyer de Paulmy d'Argenson (4. marraskuuta 1652 Venetsia – 8. toukokuuta 1721 Pariisi) oli Argensonin ensimmäinen markiisi ja ranskalainen poliitikko.


title: Marc-René de Voyer de Paulmy d’Argenson

text: Marc-René de Voyer de Paulmy d'Argenson syntyi Venetsiassa, jossa hänen isänsä, jonka etunimi oli myös Marc-René, toimi suurlähettiläänä. Perinteen mukaisesti hänet julistettiin Venetsian kaupungin kummilapseksi ja tämän tähden hän sai kantaa etunimeä Marc.


title: Marc-René de Voyer de Paulmy d’Argenson

text: Hän toimi valtioministerinä ja poliisipäällikkönä 21 vuotta 1697-1718. Hänen nimensä yhdistetään aina poliisipäällikön ("Lieutenant général de police") virkainstituutioon. Hän laajensi viran toimialaa ja tehtäväkuvaa erityisesti perustamalla poliisitarkastajain virat vuonna 1708 ja tehostamalla julkisten paikkojen yleistä valvontaa. Hän taisteli jansenisteja vastaan ja vuonna 1709 ajoi pakoon Port-Royal-des-Champs'in nunnat.


title: Marc-René de Voyer de Paulmy d’Argenson

text: Hän toimi Ranskan oikeusministerinä 28. tammikuuta 1718 – 7. kesäkuuta 1720 ja sijaishallituksen aikana valtiontalouden neuvoston puheenjohtajana. Hän onnistui vain vaivoin havaitsemaan Law-järjestelmän epäonnistumisen, mutta koki kuitenkin epäonnistuneensa tehtävässään ja luopui tehtävästään vuonna 1720.


title: Marc-René de Voyer de Paulmy d’Argenson

text: Hänet valittiin Ranskan akatemian jäseneksi vuonna 1718, juuri kun hänen virkauransa oli korkeimmillaan. Hänen poikansa René-Louis ja Marc-Pierre loivat loistavat uran kuninkaan palveluksessa.


title: Marusha

text: Marusha (oikealta nimeltään Marusha Aphrodite Gleiß, s. 18. marraskuuta 1966 Nürnberg, Länsi-Saksa) on saksalainen elektronista musiikkia esittävä ja tekevä artisti. Hänen tunnetuin kappaleensa lienee vuonna 1994 valmistunut coverversio "Ihmemaa Oz" -elokuvasta tunnetuksi tulleesta kappaleesta ”Somewhere Over the Rainbow”.


title: Marusha

text: Sana "marusha" on kreikkaa ja tarkoittaa "kaunista" ja "upeaa".


title: Jukka Koskinen

text: Jukka Koskinen -nimisiä henkilöitä:


title: Exilion Capital

text: Exilion Capital Oy on suomalaisten instituutioiden omistama kiinteistösijoitusten hallinnointiin erikoistunut yhtiö. Yhtiö hallinnoi pääkaupunkiseudun toimitilakohteisiin sijoittavaa Exilion Real Estate 1 kommandiittiyhtiötä. Yhtiön omistavat Eläke-Fennia, Keva, Etera ja LähiTapiola eläkeyhtiö. Toimitusjohtaja on Ari Talja.


Exilion Capital


title: Super 35

text: Super 35 on elokuvafilmiformaatti. Se käyttää tavallista 35 millimetrin elokuvafilmiä, mutta siinä myös esityskopion ääniraidalle varattu filmialue valotetaan, jolloin kuva-ala laajenee. Formaatti otettiin käyttöön 1980-luvun alussa, ja sen tekniikka perustuu 1950-luvulla hetken käytössä olleeseen Superscope-formaattiin.


title: Super 35

text: Super 35 -filmissä käytetään yleensä joko neljä tai kolme perforaatiota yhtä kuvaruutua kohtaan. Valotettava kuvaruutu on neljää perforaatiota käytettäessä 24,89 millimetriä leveä ja 18,66 millimetriä korkea. Tavallisessa 35 millimetrin elokuvafilmissä kuvaruudun leveys on 21,95 millimetriä ja korkeus 16,00 millimetriä, johon verrattuna Super 35 -filmin kuva-ala on 32 prosenttia suurempi. Vain kolmea perforaatiota käytettäessä säästetään 25 prosenttia filmiä ja saavutetaan laajakuvasuhde: kun 4-perforaatioisen Super 35 -negatiivin kuvasuhde on 1,33:1, kolmea perforaatiota käyttävä filmi saa kuvasuhteeksi 1,78:1.


title: Super 35

text: Super 35 on yksinomaan kuvausformaatti. Sitä ei käytetä elokuvien esitysfilmikopioissa, eikä projektoreita ole yleensä tätä varten varusteltukaan. Super 35 -negatiivin kuva rajataan lopulliseen esityskopioon yleensä joko kuvasuhteeseen 1,78:1 (16:9, televisio- ja videokäytössä), 1,85:1 tai 2,39:1. Super 35 onkin nykyään suosittu tapa kuvata 2,39:1-kuvasuhteen laajakangaselokuvia ilman anamorfista kameraoptiikkaa, vaikkei kuvan laatu vastaakaan "aitoa" anamorfisella optiikalla kuvattua 2,39:1-elokuvaa.


title: Super 35

text: Super 35 -formaatin käyttöarvoa vähentää se, että negatiivista ei voi tehdä "yksi yhteen" 35 mm:n esityskopioita korkealaatuisella ns. pinnakkaiskopioinnilla: negatiivin kuvaa on pienennettävä, jotta esityskopioon saadaan mahdutettua ääniraita. Tämän vuoksi Super 35 -formaatissa kuvatut elokuvat siirretään yleensä kokonaisuudessaan digitaaliseen muotoon jälkitöitä varten, tai vaihtoehtoisesti negatiivin kuva pienennetään optisesti (engl. "reduction printing") leikkausta ja välikopiota varten.


title: Erik Nielsen

text: Erik Hersholt Nielsen DFC, QC, PC (24. helmikuuta 1924 – 4. syyskuuta 2008) oli kanadalainen poliitikko. Hän istui vuosina 1957–1987 Progressiivis–konservatiivisen puolueen edustajana liittovaltion parlamentissa Yukonista.


title: Erik Nielsen

text: Kun Brian Mulroneystä tuli Kanadan pääministeri, hän teki Nielsenistä varapääministerinsä vuosiksi 1984–1986. Hän vetäytyi parlamentista tammikuussa 1987, ja häneltä ilmestyi myöhemmin muistelmateos "The House Is Not A Home" (1989).


title: Erik Nielsen

text: Reginassa, Saskatchewanissa syntynyt Erik Nielsen toimi lyhyesti julkisten töiden ministerinä Joe Clarkin hallituksessa. Hän oli myös kansallisen puolustuksen ministerinä vuosina 1985–1986. Hän oli opposition edustajainhuonejohtaja, "House Leader", vuosina 1981–1983 ja siirtymävaiheen opposition johtaja vuonna 1983.


title: Erik Nielsen

text: Nielsen toimi vuosina 1984–1985 Kanadan Privy Councilin puheenjohtajana. Näyttelijä Leslie Nielsen on hänen nuorempi veljensä.


title: Aaton

text: Aaton on ranskalainen elokuvakameroiden valmistaja, jonka tuotteisiin kuuluu myös äänityslaitteita ja elokuvien jälkituotantokalusteita. Aatonin kamerat ovat erityisen suosittuja dokumenttielokuvien tekijöiden piirissä, johtuen niiden pikalatausmekanismista ja AatonCode-aikakoodijärjestelmästä.


title: Aaton

text: Aaton A-Minima on 16 millimetrin elokuvakamera, jossa on 60 metriä filmiä sisältävä koaksiaalinen filmimakasiini. Siinä käytetään Arriflexin Positive Lock- eli PL-objektiivinkiinnitystä, ja sen kuvausnopeus on 1–32 ruutua sekunnissa, erillisellä 12 voltin akulla 1–50 ruutua sekunnissa.


title: Aaton

text: Aaton Xterà ja XTR-Prod ovat 16 millimetrin elokuvakameroita, joissa on 120 tai 240 metriä filmiä sisältävä koaksiaalinen filmimakasiini. Niissäkin käytetään PL-objektiivinkiinnitystä, ja niiden kuvausnopeus on 1–72 ruutua sekunnissa.


title: Aaton

text: Aaton 35-III on 35 millimetrin filmiä käyttävä elokuvakamera, jossa on 120 metrin Active Displacement -filmimakasiini. Objektiivinkiinnitys on PL-tyyppiä, ja kuvausnopeus 2–40 ruutua sekunnissa.


title: Aaton

text: Aaton Penelope on 35 millimetrin kamera, jossa on 120 metrin Displacement-makasiini ja PL-objektiivinkiinnitys. Sen kuvausnopeus on 3–40 ruutua sekunnissa.


title: Lämmittäjä

text: Lämmittäjä on höyry- tai lämpökattilan polttoaineen syötöstä vastaava henkilö.


title: Lämmittäjä

text: Höyrykattiloiden lämmittäjät työskentelevät esimerkiksi vetureissa tai laivoissa. Lämmityskattiloiden hoitajat työskentelevät rakennusten talonmiehinä, sekä tehtaiden tai voimaloiden kattiloiden hoitajina.


title: Lämmittäjä

text: Siirryttäessä höyrykattiloista öljypolttoisiin kattiloihin lämmittäjän tehtävät helpottuivat oleellisesti, koska polttimien hoito on paljon helpompaa kuin halkojen heittely tai hiilen lapiointi, eikä edes teknisesti vaativampaa.


title: Lämmittäjä

text: Hiili-, turve- ja maakaasukäyttöisissä voimaloissa polttoaineen käsittely tehdään tavallisesti koneellisesti ja automatisoidusti, jolloin lämmittäjän työ on pääsiassa operointia.


title: Lämmittäjä

text: Höyrykattilan lämmittäjän työ vaihtelee höyrykattilan tyypin mukaan. Höyryvetureissa lämmittäjälle kuuluu polttoaineen täydentämisen ohella myös kattilan ja höyrykoneiden hoito. Työ alkaa noin 10–16 tuntia ennen ajoon lähtöä, kattilasta riippuen. Aivan aluksi poistetaan tulipesästä ja nokikaapista kuonat ja tuhkat. Seuraavaksi lisätään kattilaan vettä tarpeen mukaan ja sitten tehdään viriketuli pesään. Kun viriketuli palaa kunnolla, sen päälle lisätään vähitellen kaikenlaista sekalaista palavaa ja lopulta yhä isompia halkoja.


title: Lämmittäjä

text: Kun tuli pesässä palaa kunnolla, ryhdytään rasvaamaan. Vetureissa tarkastetaan laakerien öljyt ja poistetaan laakeripesistä sade- ja kondenssivesi sekä lisätään öljyä. Samoin kaikki nivelet rasvataan sekä voidekupit ja voitelukojeet täytetään öljyllä. Työhön käytetään erityistä pitkällä käyttönokalla varustettua rasvaruiskua, paitsi voitelukojeisiin öljy lisätään höyrykattilan kupeella pidettävästä öljykannusta, koska näissä käytettävä tulistaja- tai sylinteriöljy on kylmänä äärimmäisen kankeata ja siksi öljykannua pidetään sellaisessa paikassa jossa se pysyy lämpimänä.


title: Lämmittäjä

text: Vetureissa hiilibunkkeri täytetään ajoa varten. Tämä voidaan tehdä joko koneellisesti tai pienimmissä vetureissa käsin sankojen avulla. Lämmittäjä, yövartija tai tallipäivystäjä lisää noin neljänkymmenen minuutin välein puuta uuniin yön aikana; toinen vaihtoehto on, että pesään tehdään niin sanottu sydäntuli eli "moppa". Se on eräänlainen miilu, joka säilyttää lämmön aamuun asti.


title: Lämmittäjä

text: Noin neljä tuntia ennen ajon alkua, kun oikein hoidetun kattilan venttiilit jo hiukan pihisevät ja painemittari näyttää kohtuullista lukemaa, alkaa lämmittäjän varsinainen työ. Moppa hajotetaan tai puuhiillos levitetään ja päälle aletaan lisätä kivihiiltä. Kun hiili palaa kunnolla, alkaa varsinainen ajopaineen nostaminen. Se tehdään rauhallisesti, jotta kattila ei vaurioidu.


title: Lämmittäjä

text: Kun painetta on tarpeeksi ajoa varten, veturi ajetaan vesiviskurille tai vesitornille vesisäiliöiden täyttöä varten. Säiliöihin lisätään erityistä suojakemikaalia estämään kattilakiven muodostumista. Noin kymmenen minuuttia ennen varsinaista lähtöä lämmittäjä tekee niin sanotun lähtöpesän eli lapioi tulipesään mahdollisimman tarkan määrän hiiltä, joka kohottaa paineen mahdollisimman lähelle varoventtiilin aukeamisrajaa. Näin kone lähtee käyntiin tasaisesti.


title: Lämmittäjä

text: Ajon aikana lämmittäjä lisää polttoainetta tulipesään ja vettä injektorilla kattilaan. Hänen tulee samalla tarkkailla vesilasia, jotta vedenkorkeus pysyy oikeana. Höyryvetureissa lämmittäjälle tehtäviin kuuluu lisäksi tähystää taaksepäin ajon aikana, hoitaa vedenottoa vesitornista tai viskurista pysähdysten aikana sekä rasvata vetonivelet määräajoin.


title: Lämmittäjä

text: Kattilan apulaitteista lämmittäjä käyttää lisäksi apulietsointa, joka avataan veturin seistessä tai rullatessa, etteivät palokaasut aiheuta ns. leiskahdusta eli eräänlaista pienimittaista räjähdystä kun tulipesään tulvahtaa suuri määrä happea luukkua avattaessa. Hikiventtiilit joilla poistetaan kondenssivesi sylintereistä kuuluvat puolestaan kuljettajan hoidettamiin laitteisiin.


title: Lämmittäjä

text: Höyrylaivassa tehdään koneen voitelut, täytetään voitelukojeet sekä rasvataan akselin tai akselien nivelet.


title: Lämmittäjä

text: Laivoissa rasvaustyö ajon aikana on yleensä siirretty erillisille rasvareille. Suurissa höyrylaivoissa lämmittäjillä oli apumiehinään vaihteleva määrä hiilenlastaajia.


title: Sam Rayburn

text: Samuel Taliaferro Rayburn (6. tammikuuta 1882 – 16. marraskuuta 1961) oli yhdysvaltalainen demokraattipoliitikko. Hän edusti Texasin osavaltion neljättä vaalipiiriä vuosina 1913–1961 ja toimi edustajainhuoneen puhemiehenä vuosina 1940–1947, 1949–1953 ja 1955–1961 yhteensä 17 vuotta, pidempään kuin yksikään toinen.


title: Sam Rayburn

text: Rayburn oli Texasin osavaltion edustajainhuoneen jäsen 1909–1913 ja puhemies 1911–1913 ennen kuin hänet valittiin kongressiin. Hän kuoli syöpään 79-vuotiaana ja sai postuumisti Kongressin kultamitalin.


title: Brian Mulroney

text: Martin Brian Mulroney PC, CC, GOQ, (s. 20. maaliskuuta 1939) on kanadalainen poliitikko. Hän toimi progressiivis–konservatiivisen puolueen (nyk. Kanadan konservatiivipuolue) johtajana vuosina 1983–1993 ja Kanadan 18. pääministerinä vuosina 1984–1993.


title: Brian Mulroney

text: Mulroney syntyi Baie-Comeaussa, Québecissä. Hänen vanhempansa Benedict ja Irene (O'Shea) Mulroney olivat katolisia kanadanirlantilaisia, ja poika oppi puhumaan sekä englantia että ranskaa.


title: Brian Mulroney

text: Mulroney on koulutukseltaan lakimies. Hän meni 1973 naimisiin Milica "Mila" o.s. Pivničkin kanssa ja sai neljä lasta: Carolinen, Benedictin, Markin ja Nicholaksen. Hänen muistelmateoksensa "Memoirs: 1939–1993" julkaistiin 2007.


title: Brian Mulroney

text: Vuonna 2011 sai ensi-iltansa Mulroneystä kertova 71-minuuttinen koominen televisio-ooppera "Mulroney – The Opera", joka on esitetty myös Yle Teema -kanavalla.


title: Serbien ensimmäinen kansannousu

text: Serbien ensimmäinen kansannousu oli serbien kansallinen vallankumous, joka kesti noin yhdeksän vuotta ja yhdeksän kuukautta (1804–1813) ja jonka tarkoituksena oli tehdä Serbiasta itsenäinen valtio yli 300-vuotisen ottomaanihallinnon jälkeen. Kapina syttyi vuonna 1804 ottomaanien järjestettyä joukkomurhan, jossa surmattiin joukko serbiylimyksiä. Kapinaa johti Karađorđe. Vaikka kansannousu murskattiinkin vuonna 1813, antoi se kipinän serbien toiselle kansannousulle vuonna 1815, jonka ansiosta Serbiasta tuli autonominen ruhtinaskunta vuonna 1817 (virallisesti vuonna 1829).


title: Tallipäivystäjä

text: Tallipäivystäjä oli höyryveturien aikakaudella veturitalleilla öisin toimiva rautatiealan ammattilainen tai sellaiseksi koulutettava.


title: Tallipäivystäjä

text: Tallipäivystäjän tehtävät olivat moninaisia; hän toimi mm. tallien yövartijana eli valvoi etteivät asiattomat päässeet talleihin, lisäsi tarpeen vaatiessa polttoainetta lämpiminä pidettäviin tai ylöslämmitettäviin vetureihin, hoiti tallikokonaisuuteen kuuluvaa ns. tallikattilaa josta saatiin mm. lämmityshöyryä sekä hoiti kaikenlaiset muut juoksevat työt.


title: Tallipäivystäjä

text: Tallipäivystäjinä käytettiin yleensä lämmittäjä- tai konepajaoppilaita.


title: Tallipäivystäjä

text: Nykyisin tallipäivystäjät ovat veturinkuljettajan pätevyyden omaavia vuoroesimiehiä.


title: Arri

text: Arri (kirjoitetaan monesti myös muodossa ARRI) on saksalainen elokuvakameroiden ja muun elokuvauskaluston valmistaja. Yhtiö tunnetaan varsinkin mainekkaista Arriflex-kameroista, jotka ovat Panavisionin kameroiden ohella tämän päivän suosituimpia elokuvakameroita. Nykyään Arri valmistaa myös Arricam-elokuvakameroita Moviecamin kanssa.


title: Arri

text: Arrin ensimmäinen kamera oli Kinarri 35, joka tuotiin markkinoille vuonna 1924. Kameraa myytiin noin 100 kappaletta. Arri julkaisi kamerasta myös omistetun version Kinarri 16 neljä vuotta myöhemmin, sekä jousivetoisena että käsinkelattavana versiona. Varsinaisen läpimurtonsa yhtiö teki kuitenkin mallilla Arriflex 35, joka julkaistiin vuonna 1937. Kamerassa uutta oli peilisuljin, joka heijasti linssin läpi tulevan kuvan suoraan etsimeen. Innovaatio oli tuolloin merkittävä, koska tätä ennen elokuvakameroissa etsimenä käytettiin kameran kyljessä sijaitsevaa sihtiä, jolla ei voinut tehdä tarkkoja kuvarajauksia. Peilisulkimesta tuli myöhemmin elokuvakameroiden vakiovaruste.


title: Arri

text: Ensimmäistä Arriflex-kameraa käytettiin uutiselokuvien kuvaamiseen, erityisesti toisessa maailmansodassa. Saksalaisena kamerana Arriflex pysyikin tuolloin lähinnä kansallissosialististen uutiskuvaajien käytössä. Ensimmäinen Arriflexillä kuvattu draamaelokuva oli "Menschen, Tiere, Sensationen" (1938). Toisen maailmansodan päätyttyä yhdysvaltalaiset sotilaat toivat Arriflex-kameroita kotimaahansa, ja niistä tuotettiin kopioita Yhdysvaltain armeijalle nimellä Cineflex PH-330. Takavarikoituja Arriflexejä käytettiin myös elokuvatuotantoon: elokuvaohjaaja Delmer Daves – joka tutustui Arriflexeihin toimiessaan armeijan elokuvaajana – kuvasi elokuvan "Dark Passage" (1945) ensimmäisen kohtauksen Arriflexillä. Kohtaus kuvattiin subjektiivisesta näkökulmasta, joten käsivarakuvaukseen sopivat Arriflex 35 -kamerat olivat käytännöllisempiä kuin raskaat studiokamerat, joiden nostamiseen tarvittiin vähintäänkin kaksi henkilöä. Arriflex 35 oli kuitenkin liian äänekäs, jotta sillä olisi voitu kuvata elokuvia kokonaan ongelmitta tai ilman turhia jälkiäänityksiä.


title: Arri

text: Ensimmäiset Arriflex-kamerat valmistettiin Arrin tehtaalla Münchenin Turkenstraßella, mutta toisen maailmansodan aikana rakennusta pommitettiin pahoin. Tehdas rakennettiin uudelleen sodan jälkeen, ja Arri aloitti menestyskameran uuden version kehittämisen. Arriflex 35 II -mallin tuotanto alkoi vuonna 1946, ja seuraavana vuonna Arri aloitti kameroidensa tuonnin Yhdysvaltoihin, missä muun muassa dokumenttielokuvaohjaaja Robert J. Flaherty kuvasi Arriflexeillä elokuvan "Louisiana Story" (1948).


title: Arri

text: Arriflex kehitti 35 II -mallista lukuisia variaatioita vuosien mittaan: vuonna 1953 julkaistu 35 IIA sisälsi 180-asteen sektorisulkimen, vuoden 1960 malli IIBV säädettävän sektorisulkimen ja samana vuonna myyntiin tullut IIHS puolestaan oli hidastuskamera, joka kykeni kuvaamaan parhaimmillaan nopeudella 80 kuvaruutua/sekunnissa. Ehkä suosituin variaatio 35 II -kamerasta oli vuonna 1964 markkinoille tullut IIC, joka kykeni parhaiten CinemaScope-kuvaamiseen. 1960-luvun loppupuolella Arri valmisti myös Techniscope-versioita 35 IIC -kamerasta. Vuonna 1964 Arri julkaisi kamerasta lääketieteelle räätälöidyn version, jolla voitiin kuvata liikkuvia röntgenkuvia esimerkiksi sydänsairauksia tutkiessa. Arri lopetti II-mallien valmistamisen vuonna 1978, joskin julkaisi myöhemmin vielä IIC-mallin parannetun version IIIC vuonna 1982.


title: Arri

text:
Arriflex 35 II -kameroita käytettiin yhä pääasiassa uutis- ja dokumenttikuvaamiseen, mutta 1950- ja 60-luvuilla alkaneet uudet elokuvasuuntaukset ottivat Arrin kevyet, mutta ominaisuuksiltaan ammattimaiset kamerat käyttöönsä, koska tuolloiset studiokamerat olivat liian painavia esimerkiksi spontaaniin kadulla kuvaamiseen. Kameran moottorin melun takia kaikkien tällaisten elokuvien dialogi jouduttiin kuitenkin jälkiäänittämään, mikä näkyy erityisesti aikakauden ranskalaisissa ja italialaisissa elokuvissa. Myöhemmin muun muassa Stanley Kubrick, Arriflex-kameroille lähes omistautunut elokuvaohjaaja kuvasi elokuvan "Kellopeliappelsiini" ("A Clockwork Orange", 1970) kokonaan IIC-mallin kameroilla. Vaikka kameran suunnittelu onkin peräisin 1930-luvulta, käytetään Arriflex IIC -kameroita yhä, joskin hyvin marginaalisesti.
Vuonna 1952 Arri julkaisi 16-millimetrin kameran Arriflex 16S, jonka muistutti suurimmalta osin 35 II:sta; suurin ero oli mahdollisuus käyttää 30 metrin keloja ilman makasiinia. Kameraan tuotiin 35 millimetrin kameroista myös filminsiirtomekanismi, mikä mahdollisti huomattavasti tasaisemman kuvan. Mallia päivitettiin kahteen otteeseen: 16M oli käytännössä sama malli ilman sisäistä filmikapasiteettia, ja vuoden 1965 alussa markkinoille tullut Arriflex 16BL oli hiljainen, synkronisoidun äänen kanssa kuvaamiseen soveltuva kamera. 16BL:n runko oli identtinen 16M:n kanssa; kamera saatiin hiljennettyä asentamalla kameran linssin ympärille ääntä eristävä suojus.


title: Arri

text: Arri kehitti 1960-luvun loppupuolella uutta peilisulkimella varustettua 35-millimetrin elokuvakameraa, joka olisi kevyt ja tarpeeksi hiljainen dialogikohtausten kuvaamiseen ilman kookasta äänieristekoteloa. Kameran prototyyppi oli näytillä vuoden 1970 Photokina-messuilla Kölnissä, mutta kamera oli vielä hieman liian äänekäs. Vaikka ARRI olisi saanutkin myytyä kameraa jo sellaisenaan useita satoja kappaleita, päätti yhtiö kehittää kameraa ja tuoda se myyntiin vuoden 1972 Münchenin olympiakisoja varten. Arri piti lupauksensa, ja olympiakisojen tapahtumia tallennettiin mittavasti Arriflex 35BL-I -kameralla. Elokuvatuotannossa kamera sai tulikasteensa blaxploitaatio-klassikossa "Across 110th Street" (1972), jonka elokuvaaja Jack Priestly ja kameraoperaattori Sol Negrin kehuivat auliisti kompaktin ja hiljaisen 35BL:n sopivuutta elokuvan naturalistisen tyylin luomiseen. Kamera saatiinkin markkinoille mitä parhaimpaan aikaan: varsinkin Hollywoodissa elettiin juuri uuden elokuvan aikaa, jota inspiroi ranskalaisen uuden aallon runsas käsivarakameran käyttö ja studion ulkopuolella kuvaaminen. Vaikka 35BL olikin vallankumouksellinen kamera, se julkaistiin samoihin aikoihin kuin Panavisionin Panaflex-kamera, joka vastasi monilta osin BL:ää.


title: Arri

text: 35BL hiljennettiin asentamalla linssin ympärille ääntä eristävä suojus (engl. "blimp", suomenkielisessä ammattislangissa "blimppi"), joka heikensi huomattavasti kamerasta tulevaa ääntä, ja tällöin esimerkiksi puheen äänittäminen kuvaamisen aikana kävi mahdolliseksi. Ratkaisu kuitenkin hankaloitti linssien käyttämistä ja rajoitti linssivalikoimaa. Vuonna 1980 Arri toi myyntiin mallin BL-III, jonka linssikiinnike (engl. "mount") oli akustisesti tiivis, eikä linssiä ei tarvinnut enää eristää. Arrin viimeisen päivitys kamerasta oli BL-IVs vuonna 1988. Yhtiö lopetti kameran valmistamisen kaksi vuotta myöhemmin Arriflex 535:n, huomattavasti kehittyneemmän kameramallin myötä.


title: Arri

text: Vuonna 1975 Arri päivitti 16-millimetrin kameransa kokonaan julkaistuaan Arriflex 16SR -mallin, jossa myös näkyi ranskalaisen Éclair NPR -kameran suunnittelun vaikutus. Éclair toi 16-millimetrin kameroihin koaksiaaliset filmimakasiinit, joiden lataaminen kameraan onnistuu muutamassa sekunnissa, koska filmin pujotus tapahtuu makasiineissa. Koska 16SR-malleissa tuli vakiona myös sisäinen valotusmittari, soveltui kamera erinomaisesti varsinkin dokumenttielokuvien kuvaamiseen. Kamera oli muiltakin ominaisuuksiltaan ja luotettavuudeltaan omaa luokkaansa, ja siitä kasvoi ajan mittaan yksi kaikkien aikojen vuokratuimmista elokuvakameramalleista. Tyypillisesti Arri kehitti kameraa eteenpäin vuosien mittaan: vuonna 1982 julkaistiin 16SR-2, vuonna 1992 16SR-3 ja vuonna 1999 16SR-3 Advanced. Lähes jokaisesta mallista on olemassa myös erilliset versiot hidastuksien kuvaamista varten.


title: Arri

text: Vuonna 1990 Arri luopui Arriflex 35BL -kameramallistostaan, ja julkaisi uuden, täysin modernin 35 millimetrin filmiä käyttävän kameran, Arriflex 535A:n. Kamera muistutti ulkoisesti paljon 35BL:ää, mutta kameran sisus oli täysin elektroninen, minkä ansiosta 535A voitiin liittää kannettavaan tietokoneeseen, jolla voitiin tarkkailla ja ohjata kameran toimintaa. Esimerkiksi kameran nopeuden muuttaminen sen ollessa käynnissä tapahtui paljon sulavammin, koska aiemmin nopeutta muutettaessa linssin aukkoa täytyi säätää käsin valotuksen kompensoinnin takia; 535:ssä oli linssin aukon automatisoidun ohjauksen lisäksi elektroninen suljin, joka hoiti tämän. Myös mahdollisuus videomonitorointiin löytyi kameroista vakiona.


title: Arri

text: Digitaalisen elokuvantekemisen saadessa lisää suosiota Arri alkoi filmikameroiden lisäksi valmistaa myös digitaaliseen jälkituotantoon liittyviä laitteita. Arriscan on D-20-kameran tavoin CMOS-kuvakennoa käyttävä, 6k-resoluutioon parhaimmillaan kykenevä filmiskanneri. Arrilaser on puolestaan filmitulostin, jolla digitaalisesti leikattu tai kuvattu materiaali voidaan siirtää 35 millimetrin filmille.


title: Arri

text: Vähemmän suosittu sivutuote oli vuonna 1989 Isco Opticin Arrille kehittämä Arriscope-optiikka, jolla voitiin kuvata CinemaScope-formaatin anamorfista kuvaa.


title: Greg Jacina

text: Greg Jacina (s. 22. toukokuuta 1982 Guelph, Kanada) on kanadalainen jääkiekkoilija, joka siirtyi kaudeksi 2012–2013 Italian pääsarjan SV Ritten-Renoniin.


title: Greg Jacina

text: Jacina pelasi viimeiset juniorikautensa OHL-sarjassa. Hän pelasi OHL:ssa viisi kautta Guelph Stormissa, Owen Sound Plattersissa ja Mississauga IceDogsissa. Yhteensä Jacinalle tuli OHL-pelejä 234, joissa kertyi yhtä monta pistettä.


title: Greg Jacina

text: Jacina teki NHL-joukkue Florida Panthersin kanssa farmisopimuksen syksyllä 2003. Ammattilaisuransa Jacina aloitti syksyllä 2003 ECHL-seura Augusta Lynxissä. Hän pääsi pelaamaan kauden 2003–2004 aikana myös AHL:n Rochester Americansissa. Seuraavalla kaudella Jacina vakiinnutti paikkansa AHL-tasolla Rochesterissa. Ensimmäisen NHL-ottelunsa Jacina pelasi kauden 2005–2006 aikana, kun hän pelassi 11 ottelua Floridassa. Seuraavallakin kaudella Jacinalle merkittiin kolme NHL-peliä, vaikka edelleen pääosa kaudesta meni Rochesterissa.


title: Greg Jacina

text: Jacina teki kaudesta 2007–2008 sopimuksen SM-liiga-seura Lukon kanssa. Hän joutui kuitenkin olkapääleikkaukseen ennen kauden alkua, eikä pelannut kauden aikana peliäkään. Jacina palasi Lukkoon kaudeksi 2008–2009. Jacina ei pelannut Lukossa kuin marraskuulle asti, jolloin Lukko purki hänen koesopimuksensa. Tappara hankki Jacinan muutaman päivän päästä joukkueeseensa paikkaamaan loukkaantumisista kärsinyttä hyökkäystä. Tapparasta Jacina jatkoi vielä saman kauden aikana Ruotsin toiseksi korkeimmalle sarjatasolle, Allsvenskaniin, kun Västerås hankki hyökkääjän.


title: Greg Jacina

text: Kaudeksi 2009–2010 Jacina siirtyi Serie A -joukkue SV Ritten-Renoniin. Seuraavaksi kaudeksi hän siirtyi Tanskan pääsarjan Odense Bulldogsiin ja kaudeksi 2011–2012 saman sarjan Frederikshavn White Hawksiin. Frederikshavnissa Jacina pelasi kauden ja palasi sitten takaisin Italian Ritten-Renoniin.


title: E.ON

text: E.ON SE (aiemmin E.ON AG) on saksalainen energiayritys, joka on perustettu vuonna 2000. Yrityksen osakkeet on noteerattu Frankfurtin pörssissä. E.ON oli maailman suurin yksityisomistuksessa oleva energiayhtiö ja Euroopan toiseksi suurin ydinvoimayhtiö. Yhtiöllä on toimintaa Keski- ja Pohjois-Euroopassa, Venäjällä, Britanniassa ja Yhdysvalloissa. E.ON:n tytäryhtiö E.ON Ruhrgas AG on merkittävä maakaasun jakeluyhtiö Euroopassa. Venäjällä E.ON omisti OGK-4 -energiayhtiön ja 6,4 % Gazpromin osakekannasta. E.ON omisti enemmistön Espoon Sähkö Oy:n osakkeista, mutta nämä osakkeet E.ON on myynyt Fortumille.E.ON:n hiilivoimaloista kolme on Euroopan 30 eniten hiilidioksidia tuottavien voimaloiden joukossa. WWF antoi sijaluvun 30 absoluuttisesti eniten hiilidioksidia päästävälle voimalalle suhteellisen hiilidioksidipäästön mukaan (g CO/kWh) 5/2007. Suurimmat CO-päästöt olivat ligniittivoimaloissa (DEH, Vattenfall ja RWE). E.ON:n voimaloista listalla ovat: Scholven Saksassa ja Ratcliffe ja Kingsnorth iso-Britanniassa.


title: E.ON

text: Suomessa E.ON omisti Kainuun Sähkö Oy:n ja Karhu Voima Oy:n. Lisäksi E.ON:llä oli 34 prosentin osuus Fennovoima Oy:ssä, joka päätti rakentaa Pyhäjoen ydinvoimalaitoksen. Yhtiö ilmoitti lokakuussa 2012 vetäytyvänsä Fennovoiman ydinvoimahankkeesta. Yhtiö kertoi samalla myyvänsä liiketoimintansa Suomessa ja keskittävänsä voimavaransa muissa Pohjoismaissa oleviin toimintoihin, pääasiassa Ruotsiin ja Tanskaan.


title: E.ON

text: Vuonna 2013 E.ON Nord Sverige AB myi liiketoimintansa Suomesta ja E.ON-yhtiöiden toiminta Suomessa päättyi. E.ONin verkkoalueella sähköä myyvän E.ON Kainuu Oy:n uusi nimi on Loiste Energia Oy. E.ON Suomi Oy myy sähköä valtakunnallisesti nimellä Loiste Sähkönmyynti Oy. E.ON Kainuun Sähköverkko Oy:n uusi nimi on Loiste Sähköverkko Oy. Konsernin nimenä käytetään Loiste-konsernia.


title: E.ON

text: 2000-luvun alussa E.ON osti Espoon kaupungilta enemmistöosuuden Espoon Sähkö Oy:stä, joka omisti paikallisten voimalaitosten ja jakeluverkon lisäksi Joensuun Energia Oy:n. E.ON muutti Espoon Sähkön nimeksi E.ON Finland Oy ja sulautti siihen Joensuun Energian.


title: E.ON

text: Fortum sopi vuonna 2002 E.ON:n kanssa, että sillä on osto-oikeus E.ON:n omistamiin E.ON Finlandin (entisen Espoon Sähkön) osakkeisiin. Osto-oikeus oli osa Fortumin saamaa korvausta E.ON:in kanssa tehdystä Wesertal-kaupasta vuonna 2002. Fortum ilmoitti tammikuussa 2005 käyttävänsä osto-oikeuttaan ja teki samalla lunastustarjouksen Espoon kaupungille sen omistamista E.ON Finlandin osakkeista. Kaupat toteutuivat tammikuussa 2006 ja E.ON Finland siirtyi kokonaan Fortumin omistukseen. Kaupat herättivät Espoossa runsaasti huomiota, koska niiden arveltiin johtavan sähkön hinnan korotuksiin.


title: E.ON

text: Kilpailuvirasto asetti E.ON-kauppojen ehdoksi, että Fortum luopuu osasta tuotantokapasiteettiaan. Ehtojen tarkoituksena oli estää Fortumin määräävän markkina-aseman vahvistuminen. Markkinaoikeus määräsi kilpailuviraston asettamat ehdot noudatettavaksi sellaisenaan välittömästi. Fortum valitti korkeimpaan hallinto-oikeuteen markkinaoikeuden päätöksestä. Fortum katsoi muiden muassa, että vaatimus ehtojen täytäntöönpanosta tekee niistä valittamisen turhaksi. Korkein hallinto-oikeus katsoi päätöksessään 20.10.2006, että markkinaoikeus on voinut määrätä kilpailuviraston asettamat ehdot noudatettavaksi sellaisenaan välittömästi ja hylkäsi Fortumin valituksen. Fortum ilmoitti marraskuussa 2006 toteuttaneensa kaikki kilpailuviraston asettamat ehdot


title: E.ON

text: Fortum valitti myös kilpailuviraston asettamien ehtojen sisällöstä ja perusteista markkinaoikeuteen. Markkinaoikeus katsoi päätöksessään 14.3.2008, että kilpailuvirastolla ei ollut perusteita asettaa kaupalle ehtoja, ja se kumosi kilpailuviraston päätöksen. Fortum oli kuitenkin tuossa vaiheessa jo pannut täytäntöön kilpailuviraston asettamat ehdot. Kilpailuvirasto on valittanut korkeimpaan hallinto-oikeuteen markkinaoikeuden päätöksestä.


title: Mike Siklenka

text: Mike Siklenka (s. 18. joulukuuta 1979 Meadow Lake, Saskatchewan, Kanada) on kanadalainen jääkiekkoilija.


title: Mike Siklenka

text: Washington Capitals varasi Siklenkan NHL:ään vuoden . Siklenka teki vuonna 1999 tulokassopimuksen Washingtonin kanssa. Hän pelasi seuraavien kolmen kauden ajan Washingtonin farmijoukkueissa AHL:n Portland Piratesissa ja ECHL:n Richmond Renegadesissa ja Hampton Roads Admiralsissa. Kaudella 2002–2003 Siklenka teki sopimuksen Philadelphia Flyersiin, jossa pääsi pelaamaan ensimmäisen NHL-ottelunsa. Yhtä NHL-ottelua lukuun ottamatta Siklenka pelasi Flyersin farmiseurassa Philadelphia Phantomsissa.


title: Mike Siklenka

text: Kaudella 2003–2004 Siklenka joutui useaan siirtoon. New York Rangers otti hänet waiver-listalta, jonne hän oli joutunut Philadelphiassa. Siklenka pelasi Rangersissa toisen NHL-ottelunsa, jonka jälkeen Philadelphia nappasi hänet uudelleen itselleen waiverista. Myöhemmin saman kauden aikana Philadelphia kauppasi Siklenkan Dallas Starsiin vaihdossa Steve Gaineyhyn. Hän pelasi kauden aikana Rangersissa yhden NHL-ottelun ja otteluita kolmessa farmijoukkueessa: Philadelphia Phantomsissa, ja Utah Grizzliesissä AHL:ssa sekä Trenton Titansissa ECHL:ssä.


title: Mike Siklenka

text: Kaudeksi 2004–2005 Siklenka päätti siirtyä pelaamaan Eurooppaan. Siklenka pelasi kaksi kautta Itävallan pääsarjassa Klagenfurtissa. Hän voitti kummallakin kaudellaan liigan jäähytilaston. Jälkimmäisellä kaudellaan hän sai 206 jäähyminuuttia. Siklenka jatkoi samaa tahtia myös Leksandissa Allsvenskanissa kaudella 2006–2007, jossa voitti myös sarjan jäähykuninkuuden. Ruotsin kakkostasolta Siklenka siirtyi SM-liigaan Lukkoon, jossa pelasi yhden kauden. Kaudeksi 2008–2009 Siklenka palasi Itävallan pääsarjaan, kun hän teki sopimuksen EC Salzburgin kanssa. Hän pelasi Salzburgissa kaksi kautta, kunnes sai sopimuksen Atlanta Thrashersin kanssa kaudeksi 2010–2011. Siklenka siirtyi kuitenkin takaisin Itävaltaan jo samalla kaudella pelattuaan AHL:n Chicago Wolvesissa 36 ottelua. Tammikuusta 2011 lähtien hän on edustanut jälleen Klagenfurtia.


title: Ellsworth Kelly

text: Ellsworth Kelly () oli yhdysvaltalainen taidemaalari ja kuvanveistäjä, joka kuului maansa tunnetuimpiin minimalisteihin.


title: Ellsworth Kelly

text: Kelly opiskeli Pratt Institutessa Brooklynissä vuosina 1941–1943 ennen joutumistaan palvelukseen toisessa maailmansodassa.


title: Ellsworth Kelly

text: Sodan jälkeen Kelly täydensi opintojaan School of the Museum of Fine Artsissa Bostonissa ja École des Beaux-Artsissa Pariisissa. Hänen ensimmäinen oma näyttelynsä pidettiin vuonna 1951, ja hän toimi vuodesta 1974 Yhdysvaltain Taiteiden ja kirjallisuuden akatemian jäsenenä.


title: Ellsworth Kelly

text: Ellsworth Kelly osallistui Ars 83 -näyttelyyn neljällä suurikokoisella maalauksellaan "Kaari XI" (1974), "Punainen paneeli" (1980), "Tumma siniharmaa" (1980) sekä "Diagonaali ja paneeli XIV" (1982).


title: Goddammit I Love America!

text: Goddammit I Love America! on Mr. Bungle -yhtyeen kasetilla julkaistu omakustannealbumi. Nykyään se on keräilyharvinaisuus.


title: Filippiinien yliopisto

text: Filippiinien yliopisto (, ) on Filippiinien ainoa kansallinen yliopisto. Yliopisto perustettiin vuonna 1908 lakimuutoksella ja sen koulutustarjonta kattaa lähes kaikki alat mukaan lukien maatalous-, lääke- ja oikeustiede; luonnon- ja yhteiskuntatieteet sekä tekniset tieteet ja taiteen.


title: Filippiinien yliopisto

text: Yliopisto on arvostettu ja Filippiinien valtion tuen ansiosta yliopiston lukukausimaksut ovat maan halvimpia. Tämän seurauksena kilpailu opiskelupaikoista on erittäin kovaa ja yliopistoon on vaikea päästä opiskelemaan.


title: Filippiinien yliopisto

text: Yliopisto on tunnettu hyvin poliittisista opiskelijajohtajistaan ja sen entisiin oppilaisiin lukeutuu useampia maan johtavia poliittisia ja taloudellisia johtajia, juristeja, lääkäreitä, taiteilijoita ja yrittäjiä. Monet Filippiinien presidentit ovat opiskelleet yliopistossa. 30 Filippiinien 50 kansallistaiteilijasta ja melkein kaikki kansallistieteilijät (28/29) ovat opiskelleet Filippiinien yliopistossa.


title: Filippiinien yliopisto

text: Yliopisto juhli satavuotishistoriaansa vuonna 2008.


title: Filippiinien yliopisto

text: Yliopistojärjestelmä koostuu seitsemästä osayliopistosta ja yhdestä itsenäisestä collegesta, jotka toimivat eri puolilla Filippiinejä. Monella osayliopistolla on useita kampuksia. Suuri osayliopistoista on UP Diliman, noin 10 km Manilasta koilliseen. Puolet Filippiinien yliopiston opiskelijoista on ollut Dilimanissa.


title: Irvin Kershner

text: Irvin Kershner (29. huhtikuuta 1923 Philadelphia – 27. marraskuuta 2010 Los Angeles) oli yhdysvaltalainen elokuvaohjaaja ja -näyttelijä.


title: Irvin Kershner

text: Kershner syntyi Philadelphiassa, Pennsylvaniassa, ja opiskeli nuoruusvuosinaan musiikkia ja kuvataiteita. Hän valmistui Etelä-Kalifornian yliopiston elokuvakoulusta, ja hänen tunnetuimpien ohjaustensa joukkoon kuuluu Tähtien sota -elokuva "Imperiumin vastaisku" (1980).


title: Irvin Kershner

text: Kershner ohjasi myös muita tunnettuja elokuvia, kuten epävirallisen James Bond -jännärin "Älä kieltäydy kahdesti" ja "RoboCop 2:n". Ensiesiintymisensä näyttelijänä hän teki vuonna 1988 Martin Scorsesen elokuvassa "Kristuksen viimeinen kiusaus".


title: Irvin Kershner

text: Jo vuonna 1961 Kershner oli ehdolla Kultaisen palmun saajaksi elokuvallaan "En tahdo kuolla". Hän oli lisäksi vuoden 1977 Emmy-ehdokas. Hän ei tehnyt ohjaajan- eikä näyttelijäntöitä sitten 1990-luvun.


title: Anitra Karto

text: Irma Anitra Karto-Härmä (ent. Heinonen, o.s. "Gustafsson", 10. huhtikuuta 1913 Helsinki – 18. elokuuta 1960 Vääksy) oli suomalainen tanssija, näyttelijä ja kirjailija. Hän toimi ohjaajana Helsingin Naisvoimistelijoissa. Karto avioitui 1938 voimistelunopettaja Mauno Heinosen kanssa, joka kaatui talvisodassa 2. maaliskuuta 1940. Kartolle myönnettiin Pro Finlandia -mitali 1956. Hän kuoli 47-vuotiaana ja hänet on haudattu Helsinkiin Hietaniemen hautausmaalle.


title: Nokia E50

text: Nokia E50 on Nokian valmistama matkapuhelin. Se kuuluu Nokian E-sarjaan, joista puhutaan yrityspuhelimina. Puhelimessa on Symbian S60 3rd edition -käyttöjärjestelmä. Puhelimen tilavuus on 70 cm³.


title: Frédéric Guesdon

text: Frédéric Guesdon (s. 14. lokakuuta 1971, Saint-Méen-le-Grand) on ranskalainen maantiepyöräilijä. Guesdon aloitti ammattilaisuransa vuonna 1995 "Groupement"-tallissa. Seuraavaksi kaudeksi hän siirtyi Polti-talliin ja sijoittui 11. Pariisi-Roubaixissa ja kolmanneksi Ranskan mestaruuskilpailuissa.


title: Frédéric Guesdon

text: Guesdonin läpimurto tapahtui vuonna 1997 hänen siirryttyä vasta-aloittaneeseen Française des Jeux -talliin. Hän aloitti kauden vahvasti ja voitti Pariisi-Roubaixin. Seuraavaa suurta voittoa hän sai kuitenkin odottaa vuoteen 2000 saakka, jolloin hän otti etappivoiton Dauphiné Libéré -kilpailussa. Myös vuonna 2002 hän voitti Dauphiné Libéréssä etapin. Pariisi-Tours-kilpailun hän voitti vuonna 2006. Hän lopetti uransa 2012.


title: 1–2–3–4–tulta!

text: 1–2–3–4–tulta! on suomalaisen iskelmälaulaja Vicky Rostin toinen studioalbumi. Se julkaistiin vuonna 1976.


title: Narnia (täsmennyssivu)

text: Narnia voi tarkoittaa seuraavia asioita:


title: Vickyshow

text: Vickyshow on suomalaisen iskelmälaulaja Vicky Rostin kolmas studioalbumi. Se julkaistiin vuonna 1977.


title: Tee mulle niin

text: Tee mulle niin on suomalaisen iskelmälaulaja Vicky Rostin neljäs studioalbumi. Se julkaistiin vuonna 1978.


title: Oon voimissain

text: Oon voimissain on suomalaisen iskelmälaulaja Vicky Rostin viides studioalbumi. Se julkaistiin vuonna 1979. Nimikappale on käännös Gloria Gaynorin hitistä ”I Will Survive” ja siitä on tullut todellinen kestohitti.


title: Sata salamaa

text: Sata salamaa on suomalaisen iskelmälaulaja Vicky Rostin 6. studioalbumi. Se julkaistiin vuonna 1987, pitkän levytystauon jälkeen. Nimikappale on Suomen euroviisuedustaja vuonna 1987.


title: Tunnen sen täysillä taas

text: Tunnen sen täysillä taas on suomalaisen iskelmälaulaja Vicky Rostin 7. studioalbumi. Se julkaistiin vuonna 1992.


title: Katy Sexton

text: Katy Sexton MBE (s. 21. heinäkuuta 1982 Portsmouth) on brittiläinen uimari.


title: Katy Sexton

text: Sexton on ensimmäinen brittiläinen naisuimari, joka on voittanut kultaa uinnin maailmanmestaruuskilpailuissa. Sexton voitti 200 m selkäuinnin vuoden 2003 maailmanmestaruuskilpailuissa. Hän osallistui myös Ateenan vuoden 2004 olympialaisiin ja oli 200 metrin selkäuinnin finaalissa seitsemäs. Vuoden 1998 Kansainyhteisön kisoissa hän voitti 200 metrin selkäuinnin ja sijoittui kolmanneksi vuonna 2002.


title: Sydämeen kirjoitettu

text: Sydämeen kirjoitettu on suomalaisen iskelmälaulaja Vicky Rostin 8. studioalbumi. Se julkaistiin vuonna 2000.


title: Bob Grant

text: Bob Grant (s. Robert Sinclair Grant 14. huhtikuuta 1932, Lontoo – 8. marraskuuta 2003) oli brittiläinen näyttelijä, joka muistetaan erityisesti rahastaja Jack Harperin roolista sarjassa Mennään bussilla, ja oli joskus suomalaisessa tv-mainoksessa "Lontoon rae". Hän kärsi masennuksesta ja oli yrittänyt itsemurhaa 1995. Hänet löydettiin kuolleena pakokaasujen täyttämästä autosta omasta autotallistaan.


title: The Ronettes

text: The Ronettes oli yhdysvaltalainen 1960-luvun popyhtye. Yhtyeen muodostivat keulahahmo Veronica Bennett (myöh. Ronnie Spector), hänen siskonsa Estelle Bennett ja heidän serkkunsa Nedra Talley (myöh. Nedra Talley Ross).


title: The Ronettes

text: Vuonna 1957 Ronnie kokosi kasaan yhtyeen, johon kuuluivat hänen isosiskonsa Estelle, heidän serkkunsa Nedra Talley ja kolme muuta serkkua, joista kaksi oli tyttöjä ja yksi poika (Ira). Yhtye supistui kuitenkin kolmeen jäseneen; Bennetteihin ja Talleyhyn. Sen nimenä oli hetken aikaa "The Darling Sisters," "Siskokullat""." Sisarusten äiti nimesi heidät uudelleen nimellä "Ronnie and the Relatives," "Ronnie ja sukulaiset". Vuonna 1959 yhtye pääsi esiintymään kykykilpailuun Apollo-teatterissa New Yorkissa, koska teatterin omistaja sattui olemaan äidin donitsikahvilan asiakas. He voittivat kilpailun. Ryhmä alkoi tanssia twistiä "Peppermint Loungessa". Äitinsä neuvosta he tunkivat rintaliiveihinsä paperia täytteeksi. Yhtye toimi myös Joey Deen ja Bobby Rydellin taustalaulajina. He pyrkivät twistiä käsittelevään elokuvaan, mutta ohjaajan mukaan he olivat liian tummia valkoisiksi ja liian vaaleita mustiksi näyttelijöiksi, jolloin yleisölle jäisi epäselväksi kumpia he esittivät. Yhtyeen nimi vaihtui The Ronettesiksi.


title: The Ronettes

text: Vuonna 1963 The Ronettes alkoi tehdä yhteistyötä tuottaja Phil Spectorin kanssa ja nousi samana vuonna kuuluisuuteen listasijalle 2. nousseella kappaleella "Be My Baby". Toinen iso hitti oli "Baby I Love You". Yhtyeen näyttävä ilme oli Estellen kehittelemä tyyli; heidät tunnettiin runsaasta ripsiväristä, lyhyistä halkiohameista ja jättimäisistä tupeeratuista hiuspehkoistaan. Vuonna 1964 ilmestyi yhtyeen ensimmäinen levy "Presenting the Fabulous Ronettes featuring Veronica." Samana vuonna yhtye teki Iso-Britannian kiertueen.


title: The Ronettes

text: The Ronettes hajosi vuonna 1966. Veronica Bennet avioitui Phil Spectorin kanssa vuonna 1968 ja ryhtyi erottuaan vuonna 1973 soolouralle. Hän esiintyi vuonna 1974 jälleen The Ronettes -nimellä ilman siskoaan tai serkkuaan. Estelle meni naimisiin yhtyeen managerin Joe Dongin kanssa ja yritti hänkin soolouraa, joka epäonnistui.


title: The Ronettes

text: Vuonna 1988 The Ronettesit peräsivät oikeudessa 10 miljoonaa dollaria maksamattomia tekijänoikeuspalkkioitaan tuottajaltaan Phil Spectorilta. Maksut olivat peräisin elokuvista ja mainoksista, joissa musiikkia oli esitetty, joista Spector oli Ronettesien mukaan maksanut vain 14 000 dollaria. Osa yhtyeen syytteistä kaatui, mutta pitkän käräjöinnin päätteeksi vuonna 2002 he saivat miljoona dollaria, josta jäi kullekin asianajajamaksujen jälkeen päälle reilut 100 000 dollaria.


title: The Ronettes

text: Vuonna 2007 The Ronettes pääsi Rock and Roll Hall of Fame -museoon Ohiossa.


title: Vicky Rock Vol.1

text: Vicky Rock Vol.1 on suomalaisen iskelmälaulaja Vicky Rostin 9. studioalbumi. Se julkaistiin 31. lokakuuta 2007.


title: Vicky Rock Vol.1

text: Kaikki kappaleet sovittaneet Pekka Virtanen, Rami Hillilä, Hannu Rantala ja Kuja Salmi.


title: Umberto Lenzi

text: Umberto Lenzi (6. elokuuta 1931 Massa Marittima, Toscana – 19. lokakuuta 2017 Rooma) oli italialainen elokuvaohjaaja. Hän syntyi Massa Marittimassa, eteläisessä Toscanassa.


title: Umberto Lenzi

text: Lenzi ohjasi uransa aikana kymmeniä elokuvia. Hänet tunnetaan kauhuelokuvistaan, joista kuuluisin on eksploitaatioelokuva "Cannibal Ferox" (1981). Lenzi loi kiisteltyyn elokuvaan sekä ohjauksen että käsikirjoituksen.


title: Juustopäät

text: Juustopäät on 1990-luvulla toiminut espoolainen punk-yhtye. Yhtye aloitti toimintansa 1993 ja hajosi 1999. Yhtye levytti vuosina 1995–1999 neljä levyä, joista yksi on myynyt yli 20 000 kappaletta eli kultalevyn verran (nykyisin 10 000 kpl). Yhteensä yhtye on myynyt yli 40 000 levyä. Juustopäät heitti useamman sata keikkaa ja esiintyi muun muassa Ruisrockissa, Ankkarockissa, Hartwall-areenalla, Helsingin olympiastadionilla ja Tavastia-klubilla. Yhtye levytti cover-versiot Tuomari Nurmion kappaleesta "Lasten mehuhetki" sekä Eppu Normaalin kappaleesta "Poliisi pamputtaa taas". Yhtyeen jäsenet ovat vaikuttaneet myös mm. Sininen iiris, Syksy, TJ Ääretön, Frederic´s Fault ja Nuoret Kemistit feat. Nylon Beat - yhtyeissä.


title: Juustopäät

text: Kesäkuussa 2014 Juustopäät tekivät levytyssopimuksen Universal Musicin kanssa ja kertoivat julkaisevansa loppukesästä "maistiaisia" uudesta tuotannosta. Samalla ilmoitettiin Teemu Taljan jatkavan soolouraansa ja alkuaikoina yhtyeen teknikkona toimineen Tero Arnbergin tulevan yhtyeen uudeksi kitaristiksi. Arnberg oli soittanut Tanskasen ja Tuovisen kanssa jo 2000-luvun alkupuolella kaksi albumia julkaisseessa TJ Ääretön -yhtyeessä.


title: İzmit

text: İzmit (muinainen Nikomedia) on Kocaelin maakunnan pääkaupunki Turkin pohjoisosassa. Se sijaitsee Marmaranmeren rannalla noin sata kilometriä Istanbulista itään. Vuonna 2006 siellä arvioitiin asuvan 196 247 asukasta. Vuonna 1999 kaupunkia koetteli paha maanjäristys, ennen sitä kaupungissa oli yli 210 000 asukasta.


title: İzmit

text: Izmitissä on suuri öljynjalostamo sekä paperi- ja sementtiteollisuutta. Fordilla on autotehdas kaupungin liepeillä. Kocaelin yliopisto on perustettu 1992, ja siellä on 50 000 opiskelijaa.


title: İzmit

text: Izmit, silloinen Nikomedia, oli Rooman valtakunnan tärkeistä kaupungeista itäisin, ja Diocletianuksen pääkaupunki tetrarkian aikana vuosina 286–324. Konstantinus Suuren aikana Nicomedia oli alueen pääkaupunki kunnes Kostantinus siirsi Rooman valtakunnan pääkaupungin Roomasta Byzantioniin, nykyiseen Istanbuliin, jonka hän rakennutti uudelleen ja nimesi Nova Romaksi.


title: Postkolonialismi

text: Postkolonialismi tai jälkikolonialismi on tutkimusperinne ja käsite, joka periaatteessa viittaa siirtomaajärjestelmän eli kolonialismin purkautumiseen ja sen jälkeiseen aikaan. Pohjimmiltaan kyseessä on valtasuhteita käsittelevä tutkimussuuntaus, ja kyseessä on enemmän virtaus kuin varsinainen tutkimustraditio. Suomessa postkolonialismiin liittyviä näkökulmia ja käsitteitä on sovellettu muun muassa etnisyyttä, rasismia, muuttoliikkeitä, feminismiä ja kirjallisuutta tutkittaessa.


title: Claude Lelouch

text: Claude Lelouch [ləluʃ] (s. 30. lokakuuta 1937 Pariisi) on ranskalainen elokuvaohjaaja ja -käsikirjoittaja.


title: Claude Lelouch

text: Lelouch sai vuonna 1966 elokuvallaan "Mies ja nainen" Cannesin Kultaisen palmun; hänet on lisäksi palkittu Oscar-palkinnolla ja David di Donatellolla. Hän on ollut ehdolla kahden Baftan, kahden Kultaisen karhun ja kahden César-palkinnon saajaksi.


title: Claude Lelouch

text: Lelouch'n myöhempien teosten joukkoon kuuluvat "Les uns et les autres" (1981) ja syyskuun 11. päivän terroriteoista kertova "11.9.2001" (2002), jonka yhdestätoista tekijästä Lelouch edusti Ranskaa.


title: Claude Lelouch

text: Lelouch kuului Cannesin elokuvajuhlien tuomaristoon vuonna 1967. Hänellä on lapsia.


title: Naisilleni

text: Naisilleni on Pertti Neumannin kokoelmalevy vuodelta 1992. Kokoelma sisältää Neumannin soolokappaleita vuosilta 1985–1992. Soolokappaleiden lisäksi kokoelmalla on Neumannin S.E.X.-yhtyeen kappale "Uuden aamun kitarat".


title: Balıkesirin maakunta

text: Balıkesir () on Länsi-Turkissa sijaitseva maakunta.